Stori Fawr Dre-fach Felindre - I Alltpenrhiw am dro\nI Alltpenrhiw am dro\nTaith i Alltpenrhiw gan gofio’r lle a phwy oedd yn byw yno o ganol yr 20ed ganrif ymlaen yng nghwmni Peter Hughes Griffiths.\nMae tair ffordd o gyrraedd Alltpenrhiw sydd yn ddim mwy na rhes o dai ar draws y bryn gyda choedwig serth tu ôl, ac yn edrych lawr ar bentref Drefach Felindre. Fe allwch gyrraedd y lle ar hyd dau lwybr – un o gyfeiriad Drefelin a heibio i Danwarin, a’r llall o ganol pentref Felindre wrth Cross Vale a chroesi’r bompren dros afon Bargod a heibio i Ffatri Dolwyon gynt.\nOnd yr unig ffordd yn y car yw fyny’r rhiw o Sgwâr Pensarn a throi ar y dde gyferbyn a mynwent Capel Bethel Drefach.\nFe gychwynnwn ni y daith hon o Sgwâr Pensarn.\nYn syth ar y dde mae lon fechan yn arwain at rhyw bedwar tŷ, a’r unig gof sydd gen i o’r tai hyn oedd i mi fynd i angladd mamgu fy ffrind Gwynfor Jones Ivy House. Roedd gwasanaeth angladdol yn y tŷ ac fe sylweddolais mae angladd ‘cario’r arch’ oedd hi a fyny’r rhiw i fynwent Drefach.\nHwn oedd y profiad cyntaf i mi gael o gymryd rhan mewn angladd cario’r arch, rhywbeth a oedd yn gyffredin yn yr hen amser wrth gwrs. Byddai chwech yn cario’r arch ar eu hysgwyddau am rhyw bellter ac yna chwech arall yn cymryd trosodd, a newid eto sawl gwaith cyn cyrraedd glan y bedd. Roeddwn i yn un o’r chwech cyntaf a’r olaf i gario’r arch a sylweddoli fy mod yn un o’r archgludwyr fyddai hefyd yn gollwng yr arch i’r bedd. Yn grwt ifanc nid oedd y profiad hwnnw erioed wedi dod i’m rhan. Roedd hwnnw’n ddigwyddiad a wnaeth aros yn fy nghof trwy fy oes. Hwn oedd y tro cyntaf i mi fod yn rhan o’r ddefod o ollwng yr arch yn y bedd a’r genhedlaeth olaf mae’n siŵr a gafodd y profiad o gario’r arch yn yr hen dull mewn angladd.\nYr unig un arall a gofiaf oedd a sy’n byw yn y tai hyn yw’r cyfaill Dilwyn Smith. Rwy’n cofio ei fam a’i dad yn yn dda yn byw yno. Mae cyfraniad Dilwyn i fywyd cymdeithasol Drefach Felindre wedi bod yn un nodedig iawn, ac yn dal i fod. Mae Dilwyn yn trefnu, helpu a gwasanaethu ei ardal yn ddiflino, a hynny mewn cymaint o wahanol ffyrdd. Gwr arbennig iawn yw Dilwyn Smith a diolch iddo am ei wasanaeth.\nY tŷ cyntaf ar y chwith wrth ddringo Rhiw Pensarn yw Cnwc. Ni chofiaf pwy oedd yn byw yno ond erbyn hyn Henri Griffiths a’i deulu sydd yno. Fe wnaeth Henri Pensarn gyfraniad teilwng iawn i fywyd y pentref ac yn enwedig gyda Neuadd y Ddraig Goch.\nWrth fynd fyny’r rhiw ac ar y tro mae dau dy yn eich wynebu – dau dy Brynmeiros.\nYn y cyntaf roedd yr adeiladydd Dan Jones, Brynmeiros yn byw a’i iard fechan yn ymyl y tŷ.\nRoedd Marian Brynmeiros y ferch yr un oed a minnau ac fe fuo ni yn yr un dosbarth yn Ysgol Penboyr ac Ysgol Ramadeg Llandysul. Roedd Marian yn ferch fywiog a phert iawn. A minnau’n chware rhan Dewi Sant mewn ‘Pasiant Mamau Cymru’ y W.I. lleol adeg The Festival of Britain yn y pumdegau cynnar, fe ges i fenthyg dres las square neck Marian Brynmeiros i wisgo! Byddwn bob amser yn son am hynny wrth Marian. Priododd Marian gyda’r Dr Ogfryn Evans Penrhiwllan a fu’n chwarae gyda Bargod Rangers am sawl blwyddyn. Roedd Ogfryn yn feddyg yn Ysbyty Casnewydd ac yno y treuliodd y ddau y rhan fwyaf o’u bywydau. Yn achlysurol byddai Marian yn fy ffonio ac roedd hi’n dal i hiraethu am ei hen ardal. Mae Ogfryn a Marian wedi ein gadael bellach.\n(Mae llun o Marian Brynmeiros yn Ysgol Penboyr ar dudalen 96 o fy hunangofiant "O Lwyfan i Lwyfan". Hi yw’r bumed o’r chwith yn eistedd gyda phlethau yn ei gwallt.)\nDrws nesaf, a gyda’r un enw Brynmeiros roedd Dafi yn byw – Dafi Brynmeiros. Cofiaf yn dda mynd yno gyda fy nhad i dorri ein gwalltau. Pwy oedd y Dafi Brynmeiros hwn tybed?\nY tŷ nesaf ar y rhiw oedd Berwyn sef Mans Gweinidog Capel Bethel y Bedyddwyr, Drefach, ac rwy’n cofio am y Y Parch Thomas Davies a oedd yn un o bregethwyr mawr y cyfnod yn byw yno. Fe ddaeth yr enw ‘Davies Drefach’ yn enw mawr ym mhulpudau Cymru ac yn y cyflwyniad i’w lyfr ‘Prynu’r Amser a Phregethau Eraill’ fe ddywed y Parch EJ Williams a ddaeth yn weinidog ar Bethel Drefach ar ei ôl amdano –\n"Enillodd ers blynyddoedd ei le fel un o ddoniau mawr y pulpud..."\nCofiaf am ei ferch Meima yn byw yn y tŷ ar y dde ar ôl Bont Henllan wrth fynd am Gastell Newydd Emlyn ac fe enillodd ei fab Oswald Davies gapiau am chware dros dim pel droed amatur Cymru pan yn chwarae gyda Abertawe.\nMae gen i yn fy meddiant lungopïau o ddarlithoedd Y Parch Thomas Davies, Drefach.\nCofiaf Y Parch EJ Williams yn dilyn Thomas Davies ac yn byw yn Berwyn, ac yna y Parch John Lewis a’i wraig gerddrol ddawnus Rachel Ann Lewis (Pencerddes Duad). Bu hithau yn arweinydd Cor Cymysg Bargod Teifi am flynyddoedd lawer gan gipio’r drydedd wobr yn yr Eisteddfod Genedlaethol yn Aberteifi. Mae penillion gan Eric Griffiths (Eric Tŷ Hen) amdani yn dilyn y fuddugoliaeth honno.\nDown wedyn i’r fynedfa i Fynwent Bethel Drefach a agorwyd yn 1923. Yma y gorwedd fy mam a nhad a llawer iawn o bobl fy milltir sgwâr gan gynnwys sawl ffrind da. Mae mynd o fedd i fedd gan ddarllen y cerrig beddau yn fy atgoffa o’r bobl rheini a fu’n rhan o’r gymdeithas y ces i fy magu ynddi. Hedd i’w llwch i gyd, a diolch am gael eu hadnabod.\nMae lon yn rhedeg draw i’r chwith wrth fynedfa’r fynwent i Ffynnonwen. Er na fues i yno erioed roedd Dewi Rees a’i chwaer Beti yn byw yno. Roeddwn i yn arfer gweld Dewi o bryd i’w gilydd ar y stryd yng Nghaerfyrddin a bob amser bydden ni yn atgoffa’n gilydd am rai o gymeriadau Drefach ac Ysgol Penboyr pan yn blant.\nGyferbyn a’r fynedfa i Fynwent Drefach mae yna ffordd gul ar y dde sy’n arwain at Alltpenrhiw, ac yno wrth y fynedfa mae Mynwent Capel Undodaidd Penrhiw. Hwn oedd y capel a symudwyd garreg wrth garreg i Amgueddfa Werin Sain Ffagan yng Nghaerdydd yn y 1952. Cofiaf am y Capel Bach yn y lleoliad hwn yn glir a chofiaf hefyd pan yn blentyn fynd i wasanaethau yno gyda fy mam ar brynhawn Sul yn yr haf, gan mai dim ond yn yr haf y byddai’r Undodiaid yn cynnal eu gwasanaethau yno. Roedd yn arferiad gan bobl yr ardal i ddod i wasanaethau Capel Penrhiw ar brynhawn Suliau yn yr haf o bob enwad. Bu cyfnod wedyn pan na chynhaliwyd gwasanaethau o gwbl yn yr hen gapel cyn ei symud i’r Amgueddfa Werin yn 1952. Pan yn ymweld a Sain Ffagan mae’n brofiad braf i mi i gael galw mewn yn y capel bach unwaith yn rhagor. Does dim llawer iawn ohono ni all ddweud bellach – ‘fues i yn y capel hwn cyn iddo gael ei symud o Drefach Felindre.’ Adeiladwyd y capel gwreiddiol ym mlwyddyn ‘y tair caib’ sef 1777. Mae mwy o wybodaeth am Gapel Pen-rhiw ar wefan Casgliad y Werin.\nYn y fynwent hon mae bedd Daniel Jones awdur y gyfrol enwog Hanes Plwyfi Llangeler a Phenboyr. Mae hon yn gyfrol hanesyddol wych iawn a’r trydydd llyfr a argraffwyd gan Wasg Gomer, Llandysul yn 1897.\nCapel Penrhiw cyn mynd i Amgueddfa Werin Sain Ffagan.\nCapel Penrhiw yn Amgueddfa Werin Sain Ffagan.\nMae llun a manylion am y capel ar dudalen 76 o’r llyfr Canrif o Luniau.\nMae dau dy newydd bellach ar y chwith sef cartref fy nghyfaill Eifion Davies (Eifion Pensarn gynt) sydd wedi gwneud cyfraniad teilwng iawn i ardal Drefach Felindre trwy gynnal y tim pel droed Bargod Rangers ac yntau’n gyn chwarewr, ynghyd a chasglu deunydd hanesyddol gwerthfawr am yr ardal. Mae Eifion wedi byw ar hyd ei oes yn y pentref ac mae ei wybodaeth hanesyddol lleol mor werthfawr.\nCoed y Pry yw cartref Alan ac Olive Campden, ac rwyf eisoes wedi son am eu cyfraniad sylweddol hwythau i fywyd eu hardal, ac mae eu gwybodaeth wedi nbod mor bwysig. Diolch i’r ddau am eu gweithgarwch diflino.\nGyferbyn a’r ddau dy mae’r bwthyn Penrhiw, ac mae gen i frith gof bod y wraig a oedd yn byw yno yn aelod yng Nghapel Closygraig.\nAr dudalen 44 o’r llyfr Canrif o Luniau fe welwch lun o’r tai nesaf rwyf am son amdanyn nhw yn Alltpenrhiw. Yn yn coed ac yn y pellter ar y chwith mae Bronwyon a Velindre View, ac yna Myrle Hill ar ei ben ei hun yn y coed. Dolwyon yw’r tŷ nesaf a Ffatri Dolwyon yw’r adeilad o dan y tŷ. Mae gweddill y tai wedyn ar y dde yn y coed yn y pellter.\nMae’r lon yn gul iawn o hyd, ac fe ddown i Bronwion a Velindre View uwchben y ffordd. Dyma ddau gartref pwysig i’w nodi gan mai ym Mronwion y magwyd y ddau frawd Lynn a Roy James – y ddau ond ychydig flynyddoedd yn hyn na fi. Fe ddaeth Lynn yn Brif Lyfrgellydd Sir Gaerfyrddin a bu’n gyfrifol am gyhoeddi copi ffacsimili gwerthfawr o’r gyfrol Hanes Plwyfi Penboyr a Llangeler. Cyfraniad tu hwnt o werthfawr. Mae Lynn yn byw nawr yn Cross Hands. Fe ddaeth ei frawd Roy yn Brif Arolygydd Ysgolion Cymru gyfan ac mae e’n byw ym Mhenryncoch ger Aberystwyth. Roedd Roy yn berson galluog iawn.\nDrws nesaf mae Velindre View (enw perffaith ar gyfer tŷ sy’n edrych lawr ar bentref Felindre) a chartref teulu enwog y Jonsiaid. Mae hanes am John Jones, Velindre View, fel un o arweinwyr cyntaf gweithwyr lleol y ffatrïoedd gwlân ac yn fawr ei barch. Fe wnaeth gyfarch Cor Meibion Bargod Teifi a’r dorf wrth Orsaf Rheilffordd Henllan ar ôl ennill y brif gystadleuaeth i Gorau Meibion yn Eisteddfod Genedlaethol Caerfyrddin yn 1911. Fe ddaeth Will ei fab yn enwog fel adroddwr, actiwr ac arweinydd cyngherddau ar hyd a lled y wlad. Cofiaf amdano, ac yntau mewn oedran da yn adrodd ar y llwyfan yn ystod agoriad swyddogol Neuadd y Ddraig Goch newydd yn 1966.\nMae llun o’r ddau frawd ar dudalen 112 o’r llyfr Canrif o Luniau mewn digwyddiad i lansio’r gyfrol ffacsimili Hanes Plwyfi Llangeler a Phenboyr.\nMae lluniau o Will Jones (Will Velindre View) ar dudalen 65 o’r llyfr Canrif o Luniau gyda’r ‘Master Singers’ lleol, ac eto ar dudalen 68 (y cyntaf sy’n sefyll ar y chwith) fel llumanwr i dim pel droed Bargod Rangers. Gweithio ar y ffordd i’r Cyngor oedd e, ond yn hynod o dalentog ar lwyfannau ein gwlad.\nDyma llun o Will Jones (Will Velindre View) ar dudalen 68 o’r llyfr Canrif o Luniau (y cyntaf sy’n sefyll ar y chwith) fel llumanwr i dim pel droed Bargod Rangers. Meibion iddo yntau oedd Defi John Jones a fu’n gadeirydd pwyllgor Neuadd y Ddraig Goch. Bu’n chware gyda Bargod Rangers ac roedd e’n denor swynol iawn. Mae llun ohono yntau ar dudalen 68 hefyd o’r llyfr Canrif o Luniau - y cyntaf i’r dde o’r golwr.\nMyrtle Hill oedd y tŷ nesaf a phrin y cofiaf pwy oedd yn byw yno, ac yna down i Dolwyon – y tŷ a’r ffatri. Hon oedd yr ail ffatri wlân (1820) i gael ei sefydlu yn yr ardal. Johnnie Jones Dolwyon oedd yn rhedeg y ffatri wlân hon. Mae llun ohono ar dudalen 95 o’r llyfr Canrif o Luniau – yr olaf yn sefyll ar y dde. Priododd Jac neu Johnnie gyda Miss Llywellyn, athrawes Saesneg yn Ysgol Ramadeg Llandysul, a byw yn Ffordd Caerfyrddin, Castell Newydd Emlyn. Fe gawson nhw ddau fab gyda un ohonyn nhw wedi llwyddo yn eithriadol yn ariannol.\nOnd ma hanes TEULU ADAMS, Dolwyon yn rhyfeddol. Mae’n werth darllen tudalennau 135 a 136 yn llyfr hanes Daniel Jones Hanes Plwyfi Llangeler a Phenboyr, sy’n adrodd hanes y teulu Adams a sut y daeth John Adams a’i fab John Quincy Adams yn Arlywyddion America yn 1797 a 1825. Mae’r hanes am Dolwyon ar y ddwy dudalen hon yn werth eu darllen.\nO fynd heibio Dolwyon fe ddown wedyn at stryd o dai sydd wedi eu torri i mewn i’r llethr a’r coed, a’u hadeiladu yno fel stryd a’r ffordd yn mynd heibio o’u blaenau. A pen draw’r stryd go brin bod lle i gar i droi yn ei ôl.\nMae Johnnie Jones Dolwyon ar dudalen 95 o’r llyfr Canrif o Luniau – yr olaf yn sefyll ar y dde\nY tŷ cyntaf yw Green Oak ac yna Llysteg. I Lysteg y symudodd Y Parch Edward Griffiths, Llandeilo i fyw gyda’i fam a’i dad pan yn blentyn o Llysgwyn yn y pentref. Bellach, mae’n amlwg pam y galwen ni e yn ‘Llys’ yn hytrach na Edward.\nGo brin y cofiaf am y tŷ a enwir yn awr yn Llygad yr Haul, ond cofiaf am deulu’r Daniels yn Oakford (Islawr Coed yn awr) yn dda. Dafi a Leisa Daniels oedd y rhieni a hithau’n aelod yng Nghlosygraig. Mae llun o Leisa ar dudalen 83 o’r llyfr Canrif o Luniau. Hi sy’n sefyll, gyda’i het ddu fawr, y nesaf at Nel Fach y Bwcs sy’n dal ei ymbarél yn y canol yn y tu blaen.\nCofiaf enwau y rhan fwyaf o’r plant – Daisy (mam Nesta Brynbedw), a Morfudd a oedd yn nyrs yng Nghaerfyrddin ac fe ddaeth Annie yn Bostfeistres Felindre a’i mab yw Stephen (Post) Y Garth, Felindre. Yna’r bechgyn – Harry Daniels yn fferyllydd yng Nghaerdydd a Glyn gyda’r heddlu yn Sir Benfro. Os cofiaf yn iawn roedden nhw i gyd cyn siosialwyr brwd ac yn gefnogol i achos y gweithwyr.\nY tŷ nesaf yw Maesteg ac yno roedd hen ŵr rhyfedd iawn gyda barf hir yn byw. Sais oedd Mr Buckridge ac yn arlunydd os cofiaf yn iawn.\nDrws nesaf mae Milford House ac yno roedd William Davies neu ‘Wil Penlon’ yn byw gyda’i wraig. Ar wefan ‘Stori Fawr Drefach Felindre rwyf wedi ysgrifennu am y gwr arbennig hwn a fagwyd ym mwthyn Penlongilfach, Saron, ac a aeth yn ganwr proffesynnol cyn dod nol i fyw i Milford House. Yn y pumdegau fe a’i wraig fu’n gyfrifol am baratoi sioeau cerdd a phantomeimiau blynyddol yn Neuadd y Ddraig Goch gyda phobl ifanc yr ardal yn cymryd rhan. Do, fe gesi y profiad o gymryd rhan yn un o’r sioeau. Dyddiau da oedd rheini ym mywyd pentref Drefach Felindre. Mae llun o gast un o’r Pantomeimiau ar dudalen 71 yn y llyfr Canrif o Luniau, ac mae William Davies a’i wraig yn sefyll gyda’i gilydd, yr olaf ar y dde.\nMae un tŷ arall ac yna Graigwen. Hwn oedd cartref Ellen Jones a ddaeth yn enwog wedyn fel ‘Nel Fach y Bwcs’ wedi i Marged Jones ei merch yng nghyfraith ysgrifennu dau lyfr yn adrodd ei hanes yn ymfudo i Batagonia yn blentyn bach ac yna yn dod nol gyda’i thad yn 1901 i fyw i Camwy yn y pentref. Yna, fe briododd hi a mynd i fyw i Graigwen, Alltpenrhiw. Cofiaf amdani’n dda yn dod i Gapel Closygraig yn hen wraig ac yn eistedd yn y sedd tu ôl i’r organ ar ganol y llawr. Mae ei hwyres Eiry Palfrey wedi crynhoi ei hanes mewn un llyfr sef O Drelew i Drefach. Mae’n werth darllen hanes nel Fach y Bwcs neu Mrs Jones Graigwen fel y galwen ni hi. Mae llun ohoni ar dudalen 23 o’r llyfr Canrif o Luniau.\nMae Bargod View yn dy arall wrth y llwybr serth sy’n eich harwain wedyn yn ôl i Drefelin heibio i Danwarin, ac yn edrych lawr ar yr afon Bargod yn llifo trwy’r dolydd rhwng Alltpenrhiw a’r pentref. Yno, roedd fy ffrind ysgol Alan Howells yn byw ac yn cael ei fagu gan ei fodryb ar ôl iddo golli ei fam pan yn fach iawn. Roedd Sam Howells ei dad yn yrrwr bysiau’r Western Welsh yn yr ardal. Fe ddaeth Alan yn rheolwr banc maes o law yn ardal Tregaron a bu farw yn llawer rhyw ifanc. Ei frawd yw’r Parch Eirfyl Howells sy’n Gaplan Ysbyty Glangwili ac yn weithgar iawn o fewn yr Eglwys yng Nghymru yn ardal Caerfyrddin.\nMae’n werth sylwi ar y math o dai a godwyd yn Alltpenrhiw. Tai cadarn a reit fawr a chyfforddus yn y cyfnod hwnnw. Hyn eto yn adlewyrchu amser llwyddiannus y ffatrïoedd gwlân yn yr ardal. Mae’n rhyfedd meddwl pam y codwyd tai Alltpenrhiw mewn lleoliad mor drafferthus.\nAr lafar fe alwyd ardal Drefelin ac Alltpenrhiw yn ‘Y Borough’. Roedd tim snwcer ‘Y Borough’ yn Neuadd y Ddraig Goch a bu cor o’r ‘Borough’ yn cystadlu yn yr eisteddfodau lleol.


Mark Barrow – Is-Lywydd dros Addysg\nMae Mark Barrow newydd raddio o’r Ysgol Hanes ac Archeoleg. Cafodd ei ethol fel eich is-lywydd dros Addysg.\nYn ystod ei gyfnod yn y brifysgol bu Mark yn weithgar iawn mewn nifer o swyddi o fewn yr Undeb a’r Brifysgol. Bu’n gynrychiolydd cwrs am dair blynedd, ac yn ystod y cyfnod hwnnw trefnodd deithiau tramor i Berlin, Krakow, a Phrâg. O ganlyniad i’w waith caled fel cynrychiolydd cwrs cipiodd wobr anrhydeddus Ede a Ravenscroft yn 2017. Mae Mark wedi cynrychioli’r brifysgol ar ddiwrnodau agored hefyd, yn ogystal â bod yn rhan o dîm Telethon ‘Cronfa Bangor’.\nFel is-lywydd dros Addysg, bydd Mark yn gweithio gyda’i gyd-swyddogion a staff y brifysgol i wella profiad addysgiadol myfyrwyr. Trwy wrando ar fyfyrwyr a dysgu ganddynt, bydd yn gweithio’n ddiflino i fynd i’r afael â phryderon, yn ogystal â gwrando ar gyngor.\nMae Mark yn gobeithio creu ymgyrch Aflonyddu Rhywiol er mwyn gwarchod myfyrwyr bregus, a sicrhau nad oes ‘tir llwyd’. Mae’n bwriadu gweithio â’r system Cynrychiolwyr Cwrs er mwyn sicrhau fod y cynrychiolwyr yn cynnig cyfleoedd ymarferol a gwerthfawr i fyfyrwyr yn eu hadrannau. Bydd gan Mark ‘bolisi drws ar agor’, ac mae’n annog myfyrwyr i ddod ato am sgwrs pryd bynnag!\nCynnydd mawr yn y ddeufis cyntaf!\nPosted on Iau 23 Awst 2018 at 12:45 by Rob Samuel\nMae'n anodd credu mai dim ond deufis sydd wedi bod ers imi ddechrau ar fy swydd fel eich Is-lywydd Addysg - mae eisoes yn teimlo fel oesoedd!\nWrth reswm, rydw i wedi bod yn treulio peth o’r wythnosau cyntaf yn ymgynefino â’r swydd a dod i adnabod pobl. Er hynny, rydw i wedi bod yn gwneud llawer mwy o bethau er mwyn gwella eich profiad chi fel myfyrwyr yn ystod y flwyddyn academaidd nesaf.\nYn gyntaf oll rydw i bellach wedi mynychu tair cynhadledd UCM. Diben y cynadleddau hyn yw i Swyddogion Sabothol o bob cwr o'r DU ddod ynghyd mewn grwp, wrth fynychu sesiynau hyfforddi i'n helpu i baratoi ar gyfer y flwyddyn sydd i ddod.\nMae'r sesiynau hyfforddi yn fuddiol gan eu bod wedi rhoi sgiliau amhrisiadwy imi fel eich Is-lywydd Addysg. Fodd bynnag, canfûm mai rhwydweithio gyda Swyddogion Sabothol eraill fyddai'r rhan fwyaf defnyddiol. Cefais fy ysbrydoli wrth glywed am eu profiadau, a'r hyn y maent yn ceisio'i gyflawni yn Undeb y Myfyrwyr.\nYn ôl yn y swyddfa, rydw i wrthi’n ddyfal yn cyflawni fy mlaenoriaethau ar gyfer y flwyddyn nesaf, yn unol â'm maniffesto.\nHyd yn hyn, rydw i wedi neilltuo llawer o'm hamser i ymgyrch ar atal Aflonyddu Rhywiol a fydd yn dechrau ar 26 Tachwedd. Rydw i’n falch o ddweud fod yr ymgyrch hon yn dod yn ei blaen yn dda iawn.\nBydd yr ymgyrch yn cael ei lansio gyda fideo, ac rydw i eisoes wedi sicrhau cyllid gyfer y fideo hwnnw. Bydd y fideo yn cynnwys nifer o fyfyrwyr ac aelodau staff yn amlinellu beth yw Aflonyddu Rhywiol, yn ogystal â lle gall dioddefwyr ddod o hyd i gymorth proffesiynol o fewn y Brifysgol.\nWedi rhyddhau'r fideo bydd yr ymgyrch i’w gweld ar draws Bangor. Rydw i yn y broses o sefydlu ein digwyddiad ‘Ail-gipio’r Nos’, a fydd yn datgan ei bod yn ddiogel i bob person gerdded o gwmpas Bangor yn y tywyllwch.\nFel rhan o’r ymgyrch, bydd rhannau o bolisi Trais Rhywiol y Brifysgol yn cael eu hysgrifennu ar ein bwrdd gwyn symudol, a bydd myfyrwyr yn gallu ychwanegu eu henwau er mwyn datgan eu cefnogaeth yn y frwydr yn erbyn Aflonyddu Rhywiol.\nCadwch lygad am y newyddion diweddaraf ynglyn â’r ymgyrch hon, ac am ffyrdd cyffrous ichi gymryd rhan.\nRydw i hefyd wedi bod yn gweithio ar ddwy ymgyrch yn ymwneud â thai, sydd hefyd yn unol â'm maniffesto.\nYn gyntaf oll, rydw i wedi bod yn gweithio mewn partneriaeth â ‘Marks Out Of Tenancy’, sef gwefan adolygu tai. Ar y wefan gallwch fwrw eich bol ar dy rydych chi wedi byw ynddo, ar sail y landlord, y gwerthwr tai, y lleoliad a'r ty ei hun. Rydw i’n gobeithio y bydd hyn yn rhoi gwybodaeth ddibynadwy a chywir i fyfyrwyr cyn iddynt ymrwymo i dy.\nRwyf hefyd wedi bod yn cynllunio ymgyrch ‘Peidiwch â Phanicio’, sydd i'w gynnal rhwng 13 a 15 Tachwedd. Pwrpas yr ymgyrch hon yw i roi gwybodaeth fanwl i fyfyrwyr am lety ym Mangor, ac i’ch sicrhau nad oes angen ichi lofnodi cytundeb mewn panic!\nUnwaith eto, cadwch lygad am ragor o wybodaeth am yr ymgyrchoedd hyn.\nYmgyrch i leihau plastig\nUn o’m haddewidion eraill yw gweithio ar ymgyrch i leihau ein defnydd o blastig.\nRwyf wedi bod yn cydweithio’n agos â thîm Arlwyo'r Brifysgol fel y gallwn ni fel Undeb y Myfyrwyr hyrwyddo’r mygiau coffi y gellir eu hailddefnyddio. Caiff 2.5 biliwn o gwpanau coffi eu taflu bob blwyddyn, ond trwy fuddsoddi yn un o'r mygiau hyn, rydych chi'n gwneud rhywbeth ymarferol i helpu'r amgylchedd! Gallwch hefyd gael gostyngiad o 10c ar unrhyw ddiod boeth trwy ddefnyddio’r cwpanau hyn.\nBydd llawer o ffyrdd cyffrous y gallwch chi gymryd rhan yn ein hymgyrch i leihau plastig. Rydym eisoes wedi trefnu prosiect gwirfoddoli glanhau traeth ar gyfer 29 Medi, ac fe all unrhyw fyfyriwr ymuno â ni. Croeso ichi roi eich awgrymiadau chi ynglyn â ffyrdd i leihau plastig!\nRydw i’n gobeithio cynllunio fy holl ymgyrchoedd erbyn yr Wythnos Groeso. O hynny ymlaen, byddaf yn brysur iawn yn helpu ac yn rhoi cyngor i fyfyrwyr, ynghyd â dod i adnabod y Cynrychiolwyr Cwrs!\nOs hoffech gysylltu â mi, cofiwch fod gennyf bolisi ‘drws agored’, felly croeso ichi ddod draw i’r Undeb am sgwrs. Fel arall, fy nghyfeiriad e-bost yw mark.barrow@undebbangor.com.\nGallwch chi hefyd fy ychwanegu fel ffrind ar Facebook: https://www.facebook.com/undeb.ed.7


Amgueddfa Sir Gaerfyrddin - Darganfod Sir Gar\nAdfer ein hamgueddfa a'n parc hanesyddol\nRydym yn buddsoddi £1.2 miliwn yn y safle hwn.\nMae gwaith adfer yn cael ei wneud yn yr amgueddfa hon er mwyn sicrhau y gall preswylwyr ac ymwelwyr ei mwynhau yn y dyfodol.\nBydd ar gau i'r cyhoedd am hyd at 12 mis er mwyn i'r gwaith gael ei wneud yn ddiogel heb beri risg i'r ymwelwyr a'r casgliadau.\nMae digwyddiadau arbennig wedi'u cynllunio, gan gynnwys digwyddiad 'y tu ôl i'r llenni' yn Llyfrgell yr Esgob.\nMae'r parc hefyd yn cael ei adfer fel rhan o Brosiect Drws i'r Dyffryn £2.34 miliwn a bydd yn parhau i fod ar agor i ymwelwyr, gan gynnwys digwyddiadau a gweithgareddau drwy gydol y flwyddyn.\nPa waith sy'n cael ei wneud?\nMae atgyweiriadau helaeth yn cael eu gwneud i'r to, y simneiau, y gwaith cerrig a'r ffenestri dormer i helpu i ddiogelu'r amgueddfa rhag dŵr. Mae gwaith i bortsh y brif fynedfa hefyd yn cael ei wneud gan gynnwys gwaith adfer ar y gwaith cerrig a gwelliannau i'r mynediad. Rydym yn gobeithio ailagor yr amgueddfa ym mis Medi 2021.\nMae Ymddiriedolaeth Drws i'r Dyffryn hefyd yn adfer adeiladau allanol yr hen balas i greu caffi a lle dysgu, yn ogystal â llwybrau, waliau a phlanhigion hanesyddol y parc.Disgwylir i'r gwaith hwn gael ei gwblhau erbyn Ionawr 2022.\nPam mae'r gwaith hwn yn bwysig?\nDyma'r cam cyntaf mewn cynllun hirdymor i ofalu am yr adeiladau hyn a'r parc sydd o bwys yn hanesyddol ac yn genedlaethol.\nRydym yn gwella amodau yn yr amgueddfa er mwyn rheoli'n well y casgliadau unigryw o gelf a hynafiaethau diddorol o orffennol cyfoethog Sir Gaerfyrddin a'u gwneud yn fwy hygyrch ac yn fuddiol i ymwelwyr.\nBydd y gwaith o adfer y parc a'r cyfleusterau ymwelwyr newydd yn datgelu hanes cudd ac yn darparu lleoedd newydd i'r mwynhau a'u harchwilio.\nDilynwch ni ar Facebook @AmgueddfeyddSirGâr a Twitter @CarmsMuseums\nDilnywch @TywiGateway ar Facebook neu ewch i'r wefan tywigateway.org.uk/cy


Rhybudd fod pla-laddwyr yn cael eu defnyddio mewn hunanladdiad – Golwg360\nRhybudd fod pla-laddwyr yn cael eu defnyddio mewn hunanladdiad\nPrifysgol Caeredin wedi ymchwilio i'r mater\nMae galwadau am reoleiddio mwy llym ar bla-laddwyr mewn gwledydd incwm isel, wrth i ymchwil newydd ddangos faint o bobol sy’n lladd eu hunain trwy wenwyno.\nMae astudiaeth gan wyddonwyr ym Mhrifysgol Caeredin yn awgrymu y gallai tua 15 miliwn o bobol ledled y byd fod wedi marw trwy lyncu pla-laddwyr yn ystod y 60 mlynedd diwethaf.\nMae adroddiad Sefydliad Iechyd y Byd yn cyfeirio at wenwyno pla-laddwyr fel un o’r dulliau mwyaf cyffredin o gyflawni hunanladdiad heddiw.\nEr mwyn atal marwolaethau pellach, mae’r tîm ymchwil wedi argymell cryfhau rheoleiddio plaladdwyr ar draws gwledydd incwm isel a chanolig. Nid oes gan lawer o gymunedau gwledig y cyfleusterau i’w defnyddio na’u storio’n ddiogel, medden nhw, ac maen nhw’n rhy hawdd i bobl eu prynu ar adegau o straen.\n“Mae ymdrechion hunanladdiad yn aml yn digwydd ar adegau byrhoedlog o straen mawr,” meddai’r Athro Michael Eddleston, cyfarwyddwr y Ganolfan Atal Hunanladdiad Pla-laddwyr ym Mhrifysgol Caeredin.\n“Mae argaeledd hawdd dulliau angheuol iawn – fel plaladdwyr neu ynnau – ar yr adegau hyn yn cynyddu’r risg i’r person farw.\n“Mae absenoldeb y plaladdwyr gwenwynig iawn hyn yn caniatáu i bobl oroesi eu hymgais i wenwyno ac yna mynd ymlaen i ddod o hyd i help yn eu cymunedau a’u gwasanaethau iechyd meddwl lleol. Mae llawer yn mynd ymlaen i fyw bywyd hir a boddhaus.”\nMae grŵp bach o seneddwyr yn nhalaith De Carolina yn yr Unol Daleithiau yn cynnal gwrandawiad ar …


Baner yr Almaen - Wicipedia\nBaner drilliw lorweddol o stribedi du, coch ac aur yw baner yr Almaen. Yn 1848 ceisiwyd i uno taleithiau Conffederasiwn yr Almaen; ni sefydlwyd undeb, ond dyluniwyd baner o liwiau gwisg filwrol y fyddin Almaenig yn Rhyfeloedd Napoleon hwyr yn y y ddeunawfed ganrif. Unwyd y mwyafrif o'r taleithiau i'r Ymerodraeth Almaenig yn 1871, ond yn lle defnyddio'r faner hon mabwysiadwyd baner drilliw lorweddol o stribedi du, gwyn a choch o dan reolaeth Otto van Bismarck. Roedd hon yn gyfuniad o goch y Gynghrair Hanseatig a du a gwyn Prwsia, lle yr oedd Bismarck yn ganghellor.\nYn dilyn trechiad yr Almaen yn y Rhyfel Byd Cyntaf, sefydlwyd Gweriniaeth Weimar yn 1919 a mabwysiadwyd y faner ddu, coch ac aur yn swyddogol. Pan ddaeth y Natsïaid i rym yn 1933 mabwysiadwyd faner newydd, y Hakenkreuz, oedd yn adfer y lliwiau ymerodraethol: swastica du o fewn cylch gwyn ar faes coch.\nAr ôl cwymp y Drydedd Reich ar ddiwedd yr Ail Ryfel Byd, rhannwyd yr Almaen yn bedwar sector, ac unodd y tri sector gorllewinol i ffurfio Gorllewin yr Almaen ddemocrataidd, gyda Dwyrain yr Almaen yn wlad gomiwnyddol. Defnyddiodd y ddwy wlad y faner drilliw ddu, coch ac aur, ond gosodwyd arfbais Dwyrain yr Almaen yng nghanol ei baner hithau. Ers aduniad y wlad yn 1990, yn sgil cwymp Mur Berlin y flwyddyn gynt, mabwysiadwyd y faner drilliw blaen.\nWedi dod o "https://cy.wikipedia.org/w/index.php?title=Baner_yr_Almaen&oldid=2290938"\nLast edited on 14 Mawrth 2017, at 11:54\nNewidiwyd y dudalen hon ddiwethaf ar 14 Mawrth 2017, am 11:54.


Hudud ul-alam min al-mashriq ila al-maghrib\nMil ac un o nosweithiau\nBewnans Ke (golygiad)\nEnw pentre ac ardal fechan yng ngogledd Sbaen, yn rhanbarth Navarra. Yr enw Ffrangeg yw Roncevaux a Roncesvalles yn Sbaeneg. Ymladdwyd Brwydr Ronsyfal ym Mwlch Ronsyfal, ar y ffîn rhwng Sbaen a Ffrainc. Sgwenwyd cerdd enwog gan Iorwerth C. Peate ...\nDechreuodd Rhyfel Cartref Sbaen yn 1936 wedi ir Cenedlaetholwyr Radical, a gefnogair Cadfridog Franco, godi yn erbyn y Weriniaeth a oedd wedi ei sefydlu yn Sbaen yn 1931. Cydymdeimlai llawer o Gymry âr Weriniaeth yn Sbaen a theithiodd llawer o Gy ...\nDinas a chymuned yn ne-orllewin Ffrainc yw Saint-Jean-de-Luz. Fei lleolir yn département Pyrénées-Atlantiques ar arfordir Cefnfor Iwerydd, hanner ffordd rhwng Bayonne ir gogledd-ddwyrain ar ffin rhwng Ffrainc a Sbaen ir de-orllewin. Maen un o ddi ...\nCymuned yn Ffrainc yw Saint-Pée-sur-Nivelle, a leolir yn département Pyrénées-Atlantiques yn rhanbarth Aquitaine. Maen rhan o Wlad y Basg o fewn Ffrainc lle siaredir Basgeg: Senpere ywr enw yn Fasgeg. Poblogaeth: 5.106. Gorwedd yn ne-orllewin Ffr ...\nDinas yn nhalaith Biskaia o Gymuned Ymreolaethol Gwlad y Basg yw Santurtzi. Saif Santurtzi ar yr arfordir, lle mae aber y Ría de Bilbao yn cyrraedd y môr, ychydig ir gorllewin o Portugalete. Maen rhan o ardal ddinesig Bilbo. Roedd y boblogaeth yn ...\nCymuned yw Tarnos syn un o sous-préfectures département Landes yn rhanbarth Aquitaine, de-orllewin Ffrainc. Poblogaeth: 11.413. Tarnos ywr pumed dref fwyaf yn département Landes. Maen ddinas ddiwydiannol. Fei lleolir yn ne-orllewin y département, ...\nNid oes gan Gwlad y Basg gydnabyddiaeth ryngwladol iw tîm pêl-droed Gwlad y Basg cenedlaethol gan FIFA nac UEFA. Serch hynny, mae tîm cenedlaethol Ffederasiwn Bêl-droed Gwlad y Basg yn chwarae gemau rhyngwladol â gwledydd cydnabyddedig. Gan nad o ...\nVitoria-Gasteiz yw prifddinas Cymuned Ymreolaethol Gwlad y Basg a phrifddinas talaith Álava. Yr enw Sbaeneg yw Vitoria ar enw Basgeg yw Gasteiz ; "Vitoria-Gasteiz" ywr ffurf swyddogol.Dawr enw Gasteiz o enwr sefydliad gwreiddiol ar y safle; nid y ...\nRhan o Deyrnas yr Iseldiroedd ym Môr y Caribî oedd Antilles yr Iseldiroedd. Cynhwysodd y diriogaeth ddau grŵp o ynysoedd: Arwba, Curaçao a Bonaire oddi ar arfordir Feneswela a Sint Eustatius, Saba a Sint Maarten tua 800 km ir gogledd-ddwyrain. Wi ...\nYnys ym Môr y Caribî syn perthyn i Deyrnas yr Iseldiroedd yw Arwba. Fei lleolir 27 km ir gogledd o Orynys Paraguaná yn Feneswela. Mae ynysoedd Curaçao a Bonaire yn gorwedd ir dwyrain; adwaenir y tair ynys fel yr Ynysoedd ABC. Roedd Arwban rhan o ...\nYnys ym Môr y Caribî syn perthyn i Deyrnas yr Iseldiroedd yw Bonaire. Maen un or Ynysoedd ABC, sydd hefyd yn cynnwyd Arwba a Curaçao. Saif ychydig ir gogledd o arfordir Feneswela, ac roedd y boblogaeth yn 13.389 yn 2010. Y brifddinas yw Kralendij ...\nYnys ym Môr y Caribî syn perthyn i Deyrnas yr Iseldiroedd yw Curaçao. Maen un or Ynysoedd ABC, sydd hefyd yn cynnwyd Arwba a Bonaire. Saif ychydig ir gogledd o arfordir Feneswela, ac roedd y boblogaeth tua 142.00 yn 2009. Y brifddinas yw Willemst ...\nMae Vojvodina, enw swyddogol Talaith Hunanlywodraethol Vojvodina, yn dalaith hunanlywodraethol o fewn Serbia, wedi ei leoli ar ran ogleddol y wlad ar Wastatir Pannonia. Novi Sadywr ddinas fwyaf a chanolfan weinyddol Vojvodina ac ail ddinas fwyaf ...\nGwladwriaeth a fodolai yn Nwyrain Ewrop o 1917 i 1921 oedd Gweriniaeth Pobl yr Wcráin. Sefydlwyd yn sgil Chwyldro Chwefror 1917 a chwymp Ymerodraeth Rwsia. Roedd ei ffiniau yn cyfateb yn fras i diriogaeth bresennol yr Wcráin, y Crimea a gorllewin ...\nMae Twfa neu Tyfa, yn swyddogol Gweriniaeth Twfa, yn weriniaeth ffederal yn Rwsia. Twfeg yw iaith brodorol y mwyafrif, gyda lleiafrif Rwseg eu hiaith; maer ddwy yn ieithoedd swyddogol a ddefnyddir yn y Weriniaeth. Prifddinas Twfa yw Kyzyl, gyda p ...\nGwlad ym Môr y Caribî yw Antigwa a Barbiwda. Enillodd annibyniaeth ar y Deyrnas Unedig yn 1981. Ei phrifddinas yw Saint Johns. Maer wlad yn cynnwys ynysoedd Antigwa, Barbiwda a Redonda.\nGwlad ac ynys yn y Môr Caribî yw Jamaica. Maer gwledydd cyfagos yn cynnwys Cuba ir gogledd, Ynysoedd Cayman ir gogledd-ddwyrain ac Haiti ir dwyrain. Dawr enw Jamaica or iaith frodorol, ai ystyr yw Ynys y Ffynhonnau.\nAstudiaeth o hanes syniadaeth ac agweddau ieithyddol yng Nghymru gan Caryl Davies yw Adfeilion Babel. Gwasg Prifysgol Cymru a gyhoeddodd y gyfrol a hynny yn 2000. Yn 2013 roedd y gyfrol mewn print.\nCyfrol ar yr Hen Gymraeg a Gwyddeleg Gynnar gan Nicole Müller yw Agents in Early Welsh and Early Irish a gyhoeddwyd gan Gwasg Prifysgol Rhydychen yn 2004. Yn 2014 roedd y gyfrol mewn print. Astudiaeth o destunau canoloesol Cymraeg a Gwyddeleg ym ...\nAr Drywydd Hanes Cymdeithasol yr Iaith Gymraeg\nCyfrol syn gosod y sylfaen ar gyfer ail brif brosiect Canolfan Uwchefrydiau Cymreig a Cheltaidd Prifysgol Cymru gan Ieuan Gwynedd Jones yw Ar Drywydd Hanes Cymdeithasol yr Iaith Gymraeg. Canolfan Uwchefrydiau Cymreig a Cheltaidd Prifysgol Cymru a ...\nMae Cymraeg Canol yn enw ar gyfnod yn hanes yr iaith Gymraeg a estynnodd or 12g ir 14g. Mae llawer o lawysgrifau ar gael or cyfnod hwn, gan gynnwys Llyfr Coch Hergest, Llyfr Gwyn Rhydderch, Llyfr Du Caerfyrddin, a thestunau Gyfraith Hywel Dda. Ni ...\nY tu mewn i Eglwys Sant Cadfan, Tywyn, Gwynedd ceir croes arysgrifiedig or enw Carreg Cadfan. Arni y maer enghraifft gynharaf, yn ôl pob tebyg, or iaith Gymraeg. Ni ddylid cymysgu rhyngddi ar garreg syn coffáu Cadfan ap Iago yn eglwys Llangadwala ...\nY Gymraeg yng Nghynulliad Cenedlaethol Cymru\nCyfrol a pholisi dwyieithrwydd Cymdeithas yr Iaith Gymraeg gan Elin Haf Gruffydd Jones ac eraill yw Y Gymraeg yng Nghynulliad Cenedlaethol Cymru / Welsh in Cynulliad Cenedlaethol Cymru. Cymdeithas yr Iaith Gymraeg a gyhoeddodd y gyfrol a hynny yn ...\nCyfrol syn ymdrin â sefyllfar iaith yn y cyfnod rhwng y Deddfau Uno a dechraur Chwyldro Diwydiannol gan Geraint H. Jenkins yw Y Gymraeg yn ei Disgleirdeb: Yr Iaith Gymraeg Cyn y Chwyldro Diwydiannol. Gwasg Prifysgol Cymru a gyhoeddodd y gyfrol a ...\nMae Cymraeg Cynnar yn enw ar gyfnod yn hanes yr iaith Gymraeg syn estyn o oddeutu canol y 6g, cyfnod trawsnewidiad y Frythoneg ir Gymraeg, hyd tua chanol yr 8g. Yn Saesneg defnyddir y termau Primitive Welsh neu Archaic Welsh am iaith y cyfnod hwn ...\nAstudiaeth o ddatblygiad y Gymraeg gan Henry Lewis yw Datblygiad yr Iaith Gymraeg. Gwasg Prifysgol Cymru a gyhoeddodd y gyfrol a hynny yn 1931. Cafqyd argraffiad newydd clawr papur yn 1994; yn 2013 roedd y gyfrol honno allan o brint.\nAddysgwr gwladgarol ac ymgyrchydd dros y Gymraeg oedd Dan Isaac Davies. Roedd yn un o sylfaenwyr y mudiad cyntaf or enw Cymdeithas yr Iaith Gymraeg ac yn ymgyrchydd brwd dros addysg ddwyieithog. Brodor o blwyf Llanymddyfri, Sir Gaerfyrddin oedd D ...\nEu Hiaith a Gadwant?\nCyfrol o ddansoddiadau o hanes cymdeithasol yr iaith Gymraeg yn ystod yr 20g gan Geraint H. Jenkins a Mari A. Williams yw Eu Hiaith a Gadwant?: Y Gymraeg yn yr 20g. Gwasg Prifysgol Cymru a gyhoeddodd y gyfrol a hynny yn 2000. Yn 2013 roedd y gyfr ...\nMae ffin ieithyddol Sir Benfro, neur llinell Landsker, yn ffin ieithyddol hanesyddol yn ne-orllewin Cymru. Maer bobl ir gogledd or ffin yn siarad Cymraeg yn bennaf tra bod y bobl ir de wedi siarad Saesneg yn bennaf er y 12g. Maer ymraniad ieithyd ...\nCasgliad o draethodau ysgolheigaidd gan Geraint H. Jenkins yw Gwnewch Bopeth yn Gymraeg: Yr Iaith Gymraeg ai Pheuoedd 1801-1911. Gwasg Prifysgol Cymru a gyhoeddodd y gyfrol a hynny yn 1999. Yn 2013 roedd y gyfrol mewn print.\nMae Hen Gymraeg yn enw ar gyfnod yn hanes yr iaith Gymraeg syn estyn or 8g ir 12g. Prin ywr testunau sydd wedi goroesi o gyfnod Hen Gymraeg. Yn eu plith gellir nodir arysgrif ar Garreg Cadfan tua 800, maen debyg ar testun a elwir yn Gofnod surexi ...\nArweinydd llywodraeth leol ac aelod amlwg or Blaid Lafur oedd Llewellyn Heycock, yn ddiweddarach yr Arglwydd Heycock o Dai-bach. Ganed ef yn nhref Port Talbot, a magwyd ef yn Nhai-bach gerllaw. Bun gweithio fel gyrrwr trenau am gyfnod. Daeth yn a ...\nHir Oes ir Iaith\nAstudiaeth o hynt a helynt y Gymraeg dros bedair canrif ar ddeg gan Robert Owen Jones yw Hir Oes ir Iaith. Gwasg Gomer a gyhoeddodd y gyfrol a hynny yn 1997. Yn 2013 roedd y gyfrol allan o brint.\nClerigwr ac un o gyfieithwyr y Beibl ir Gymraeg oedd Thomas Huet. Mae’n debyg mai yn Sir Frycheiniog y cafodd ei eni. Bun aelod o Coleg Corpus Christi, Caergrawnt cyn 1544, ac wedyn yn feistr Coleg y Drindod Sanctaidd, Pontefract, Swydd Efrog. Ca ...\nIaith Carreg fy Aelwyd\nCyfrol am hanes cymdeithasol yr iaith Gymraeg gan Geraint H. Jenkins yw Iaith Carreg fy Aelwyd: Iaith a Chymuned yn y 19g. Gwasg Prifysgol Cymru a gyhoeddodd y gyfrol a hynny yn 1998. Yn 2013 roedd y gyfrol mewn print.\nYr Iaith Gymraeg yn ei Henbydrwydd\nAstudiaeth o gyflwr yr iaith Gymraeg yn ystod y 1950au gan Mari A. Williams yw Yr Iaith Gymraeg yn ei Henbydrwydd. Canolfan Uwchefrydiau Cymreig a Cheltaidd Prifysgol Cymru a gyhoeddodd y gyfrol a hynny yn 2001. Yn 2013 roedd y gyfrol mewn print.\nYr Iaith Lenyddol Fel Bwch Dihangol yng Nghymru ac yn Llydaw\nAstudiaeth gan Rhisiart Hincks yw Yr Iaith Lenyddol Fel Bwch Dihangol yng Nghymru ac yn Llydaw. Adran y Gymraeg, Prifysgol Cymru Aberystwyth a gyhoeddodd y gyfrol a hynny yn 2001. Yn 2013 roedd y gyfrol allan o brint.\nIaith Nas Arferir, Iaith i Farw Yw\nCofnod or ymgyrchu dros yr iaith Gymraeg rhwng y ddau Ryfel Byd gan Marion Löffler yw Iaith Nas Arferir, Iaith i Farw Yw. Ymgyrchu dros yr Iaith Gymraeg Rhwng y Ddau Ryfel Byd. Canolfan Uwchefrydiau Cymreig a Cheltaidd Prifysgol Cymru a gyhoeddod ...\nTŷ cyhoeddi Cymraeg a fun rhan ganolog o fyd cyhoeddi llyfrau Cymraeg or 1940au hyd y 1970au oedd Llyfraur Dryw. Sefydlwyd Llyfraur Dryw yn Llandybie yn 1940 gan y llenor Aneirin Talfan Davies ai frawd Alun Talfan Davies. Cyfres o lyfrau bach cla ...\nMiliwn o Gymry Cymraeg!\nAstudiaeth dadansoddiad o gyflwr yr iaith Gymraeg ar ddiwedd y 19g gan Gwenfair Parry a Mari A. Williams wedii golygu gan Geraint H. Jenkins yw Miliwn o Gymry Cymraeg!: Yr Iaith Gymraeg a Chyfrifiad 1891. Gwasg Prifysgol Cymru a gyhoeddodd y gyfr ...\nAstudiaeth o gyflwr yr iaith Gymraeg ym Mangor a Chaernarfon yn ystod y 19g gan Gwenfair Parry yw Nid Iaith Fain Mohoni: Y Gymraeg ym Mangor a Chaernarfon yn Ystod y 19g. Canolfan Uwchefrydiau Cymreig a Cheltaidd Prifysgol Cymru a gyhoeddodd y gy ...\nPa Ddiben Protestio Bellach?\nCyfrol yn cefnogir frwydr dros y Gymraeg yn dilyn sefydlu Cynulliad Cymru gan Dylan Phillips yw Pa Ddiben Protestio Bellach?. Y Lolfa a gyhoeddodd y gyfrol a hynny yn 1998. Yn 2013 roedd y gyfrol mewn print.\nPont yn Aberystwyth, Ceredigion, yw Pont Trefechan. Llifa Afon Rheidol oddi tani ac mae hin dwyn y briffordd A487 dros yr afon honno.\nWilliam Salesbury oedd un o ysgolheigion mwyaf Cymru yng nghyfnod y Dadeni Dysg, a fun gyfrifol, gydar Esgob Richard Davies a Thomas Huet, am wneud y cyfieithiad cyntaf cyflawn or Testament Newydd ir Gymraeg, a gyhoeddwyd ym 1567.\nTrawsnewidiad y Frythoneg ir Gymraeg\nDigwyddodd trawsnewidiad y Frythoneg ir Gymraeg yn ystod cyfnod y Rhufeiniaid ym Mhrydain ar cyfnod wedi iddynt ymadael. Cafodd y Rhufeiniaid, au hiaith Lladin, ddylanwad trwm ar y Frythoneg. Wedi ymadawiad y Rhufeiniaid cafwyd cyfnod ansefydlog ...\nBeirniad a golygydd Cymreig yw Ned Thomas, sef Edward Morley Thomas. Symudodd i Gymru yn 1968 a daeth yn lladmerydd adnabyddus dros yr iaith Gymraeg a hawliau Cymru fel gwlad.\nGwladgarwr a chymwynaswr ir Gymraeg oedd John Lasarus Willliams. Fel "John L" byddai pawb yn ei adnabod. Ef sefydlodd Undeb y Gymraeg yn y 60aur 20g yn dilyn helynt Brewer Spinks a oedd yn gwrthod hawl ir gweithwyr yn ei ffatri yn Nhanygrisiau i ...\nFfurf hanesyddol gynharaf yr iaith Ffrangeg yw Hen Ffrangeg a siaredid yng ngogledd Ffrainc or 8g ir 14g. Datblygodd Hen Ffrangeg o Ladin llafar, yr iaith a siaredid gan drigolion ar draws Ewrop yn sgil concwestaur Ymerodraeth Rufeinig. Dylanwadw ...\nHudud ul-alam min al-mashriq ila al-m ..\nLlenyddiaeth Gymraeg yr unfed ganrif ..\nLlenyddiaeth Gymraeg yr ail ganrif ar ..\nLlenyddiaeth Gymraeg y bedwaredd ganr ..\nCanolfan Uwchefrydiau Cymreig a Chelt ..


Mae cystadleuaeth fideo croniclo 2020 wedi cael ei lansio ar gyfer trigolion Gwynedd a thu hwnt i rannu eu stori a phrofiadau personol o’r flwyddyn mewn ffilm fer.\nTrefnir y gystadleuaeth gan Hunaniaith, Cymunedau Digidol Cymru, Menter Iaith Bangor, Age Cymru Gwynedd a Môn a phrosiect Pontio’r Cenedlaethau. \nDywedodd Dafydd Iwan, Cadeirydd Hunaniaith a Llysgennad Age Cymru Gwynedd a Môn: “Mae’n dda gennym gefnogi’r gystadleuaeth hon, yn enwedig am ei bod yn anelu at bontio rhwng y cenedlaethau, rhywbeth yr ydym ni yn Age Cymru yn awyddus iawn i’w hyrwyddo. Mae unigrwydd yn medru effeithio pobol o bob oed, ac yn aml iawn mae’r modd i goncro unigrwydd yn gyffredin i bawb, a gallwn ddysgu oddi wrth ein gilydd.\n“Rhan bwysig o’r dysgu hwnnw yw cyfarwyddo gyda’r dechnoleg newydd, rhywbeth sy’n medru agor pob math o ddrysau newydd i’r henoed yn ogystal â phawb arall.”\nYchwanegodd Mair Rowlands Cadeirydd Menter Iaith Bangor: “Mae’r cydweithio partneriaethol yma wedi tanlinellu pwysigrwydd oesol cyfathrebu a chymdeithasu a medru siarad a defnyddio ein priod a dewis iaith gydag eraill sef y Gymraeg. Mae eleni wedi amlygu hynny fwy nag erioed ac felly edrychwn ymlaen yn arw at weld amrywiaeth o fideos fydd yn adrodd hanesion teuluoedd Cymreig yn 2020.\n“Bydd cyfleoedd i’r cyhoedd hefyd wylio’r fideo buddugol yng Ngwanwyn 2021, felly darpar ffilmwyr, ewch amdani!”\nSut i greu stori ddigidol\nFel rhan o’r gystadleuaeth hon, bydd Cymunedau Digidol Cymru yn darparu hyfforddiant arbennig ar Ragfyr 4ydd yn egluro sut i greu straeon digidol syml ar gyfer eich ffôn symudol neu dabled. Dewi Smith, ar ran Cymunedau Digidol Cymru sy’n egluro’n ymhellach: “Mae technoleg ddigidol wedi bod yn achubiaeth wrth helpu pobl i gadw mewn cysylltiad ond hefyd yr un pryd leddfu unigrwydd ac ofn. Ac mae creu straeon digidol yn ffordd wych o ddysgu defnyddio technoleg ond hefyd yn ffordd o hel atgofion gyda phobl mewn oed a phontio’r cenedlaethau. Yr ydym yn edrych ymlaen i weld eich stori chi.”\nDywedodd Mirain Llwyd, Cydlynydd Pontio’r Cenedlaethau sy’n cefnogi’r gystadleuaeth: “Dyma brosiect difyr sydd yn gyfle i aelodau o wahanol genedlaethau edrych yn ôl ar 2020 o’u persbectif nhw. Bydd yn gyfle gwych i ddod â phobl o bob oed at ei gilydd i groniclo mewn fideo am eu profiadau nhw ac yn gyfle i ddysgu am brofiadau rhywun sydd o wahanol oedran.”\nCynhelir hyfforddiant ar-lein ar greu stori ddigidol ar y 4ydd o Ragfyr gyda sesiwn ar gyfer ffôn/tabled android a sesiwn arall ar gyfer Apple, cofrestrwch yma i fynychu:\nSesiwn (Apple) 10 tan 11 y bore a sesiwn (Android) am 2 tan 3 y prynhawn:\nDylai ymgeiswyr anfon ceisiadau fideo i neges@menteriaithbangor.cymru cyn 18:00 ar y dyddiad cau.\nDyddiad cychwyn 4/12/20. Dyddiad cau 28/2/21.\nEr mwyn datblygu sgiliau ffilmio a fideos ymhellach mae gwobr arbennig i’r enillydd sef tabled Fire HD 10.


Compare Bible readings for 2 Cronicl 7 in the BCN and the RSV - Bible Society\n2 Cronicl 7 BCN\n1 Bren. 8:62–66\n1Wedi i Solomon orffen gweddïo, daeth tân i lawr o'r nefoedd ac ysu'r poethoffrwm a'r aberthau, a llanwyd y tŷ â gogoniant yr ARGLWYDD. 2Ni allai'r offeiriaid fynd i mewn i dŷ'r ARGLWYDD am fod gogoniant yr ARGLWYDD yn llenwi'r tŷ. 3Pan welodd yr holl Israeliaid y tân a gogoniant yr ARGLWYDD yn dod i lawr ar y tŷ, ymgrymasant yn isel â'u hwynebau i'r llawr, ac addoli a moliannu'r ARGLWYDD a dweud, “Da yw, oherwydd y mae ei gariad hyd byth.”\n4Yna bu'r brenin a'r holl bobl yn aberthu gerbron yr ARGLWYDD. 5Aberthodd y Brenin Solomon ddwy fil ar hugain o wartheg a chwe ugain mil o ddefaid. Felly y cysegrodd y brenin a'r holl bobl dŷ'r ARGLWYDD. 6Yr oedd yr offeiriaid yn sefyll ar ddyletswydd, a'r Lefiaid hefyd, gyda'r offerynnau cerdd a wnaeth y Brenin Dafydd i foliannu'r ARGLWYDD pan fyddai'n canu mawl a dweud, “Oherwydd y mae ei gariad hyd byth.” Gyferbyn â hwy yr oedd yr offeiriaid yn canu utgyrn, a'r holl Israeliaid yn sefyll.\n7Cysegrodd Solomon ganol y cwrt oedd o flaen tŷ'r ARGLWYDD, gan mai yno'r oedd yn offrymu'r poethoffrymau a braster yr heddoffrwm, am na allai'r allor bres a wnaeth dderbyn y poethoffrwm a'r bwydoffrwm a'r braster. 8A'r pryd hwnnw cadwodd Solomon, a holl Israel gydag ef, ŵyl am wythnos, yn gynulliad mawr o Lebo-hamath hyd nant yr Aifft. 9Ar yr wythfed dydd bu'r cynulliad terfynol, wedi iddynt gadw gŵyl cysegru'r allor a'r brif ŵyl am wythnos. 10Ar y trydydd dydd ar hugain o'r seithfed mis anfonodd Solomon y bobl adref yn llawen ac yn falch o galon am y daioni a wnaeth yr ARGLWYDD i Ddafydd ac i Solomon ac i'w bobl Israel.\nDuw'n Ymddangos yr Eildro i Solomon\n1 Bren. 9:1–9\n11Wedi i Solomon orffen tŷ'r ARGLWYDD a thŷ'r brenin, a llwyddo i wneud iddynt y cwbl a fwriadai, 12ymddangosodd yr ARGLWYDD iddo liw nos a dweud wrtho, “Clywais dy weddi, ac yr wyf wedi dewis i mi y lle hwn fel man i aberthu. 13Os byddaf wedi cau'r nefoedd fel na fydd glaw, neu orchymyn i'r locustiaid ddifa'r ddaear, neu anfon pla ar fy mhobl, 14ac yna bod fy mhobl, a elwir wrth fy enw, yn ymostwng ac yn gweddïo, yn fy ngheisio ac yn dychwelyd o'u ffyrdd drygionus, yna fe wrandawaf o'r nef, a maddau eu pechod ac adfer eu gwlad. 15Bydd fy llygaid yn sylwi a'm clustiau yn gwrando ar y weddi a offrymir yn y lle hwn. 16Yr wyf wedi dewis a sancteiddio'r tŷ hwn, i'm henw fod yno am byth; yno hefyd y bydd fy llygaid a'm calon hyd byth. 17Os byddi di'n rhodio ger fy mron fel y rhodiodd dy dad Dafydd, a gwneud popeth a orchmynnaf iti, a chadw fy neddfau a'm cyfreithiau, 18yna sicrhaf dy orsedd frenhinol fel yr addewais i'th dad Dafydd gan ddweud, ‘Ni fyddi heb ŵr i lywodraethu Israel.’ 19Ond os byddwch chwi'n gwrthgilio ac yn gwrthod fy ordinhadau a'm gorchmynion, a osodais o'ch blaen, ac os byddwch yn mynd a gwasanaethu duwiau estron a'u haddoli, 20yna fe ddiwreiddiaf Israel o'm gwlad, a roddais iddynt, a bwriaf o'm golwg y tŷ a gysegrais i'm henw, a'i wneud yn ddihareb ac yn wawd ymysg yr holl bobloedd. 21Bydd y tŷ hwn yn adfail7:21 Felly Groeg. Hebraeg, yn uchel., a phob un sy'n mynd heibio iddo yn synnu ac yn dweud, ‘Pam y gwnaeth yr ARGLWYDD fel hyn i'r wlad hon ac i'r tŷ hwn?’ 22A dywedir, ‘Am iddynt wrthod yr ARGLWYDD, Duw eu hynafiaid, a ddaeth â hwy o wlad yr Aifft, a glynu wrth dduwiau estron a'u haddoli a'u gwasanaethu; dyna pam y dygodd ef yr holl ddrwg yma arnynt.’ ”


Georges Sorel - Wicipedia\n2 Tachwedd 1847\n29 Awst 1922\nathronydd, peiriannydd, cymdeithasegydd, ysgrifennwr, undebwr llafur\nAthronydd sosialaidd Ffrengig oedd Georges Eugène Sorel (2 Tachwedd 1847 – 30 Awst 1922) sydd yn nodedig am ei gyfraniadau at syndicaliaeth chwyldroadol ac am ei ddamcaniaeth o fythau a thrais yn y broses hanesyddol.\nGaned i deulu dosbarth-canol yn Cherbourg, ym Manche, Normandi, yn ystod cyfnod Brenhiniaeth y Gorffennaf yn Nheyrnas Ffrainc. Cafodd ei hyfforddi mewn peirianneg sifil, a gweithiodd yn y gwasanaeth sifil nes iddo ymddeol ym 1892 i ganolbwyntio ar ei astudiaethau a myfyrdod yn amser-llawn. Trodd at Farcsiaeth ym 1893 ac ysgrifennai draethodau dadansoddol ar bynciau cymdeithasol ac economaidd. Erbyn 1902, roedd yn chwyldroadwr ac yn lladd ar y pleidiau Sosialaidd a Radicalaidd am iddynt ddadlau dros ddemocratiaeth a chyfansoddiadaeth i greu cymdeithas sosialaidd yn hytrach na dulliau chwyldroadol. Cofleidiodd Sorel y mudiad syndicalaidd chwyldroadol a'i bwyslais ar syniadau anarchaidd a brwydr y dosbarthiadau.\nMae ei gyfrol enwocaf, Réflexions sur la violence (1908), yn gasgliad o'i erthyglau ar bwnc trais gwleidyddol a gyhoeddwyd yn y cyfnodolyn syndicalaidd Le Mouvement socialiste ym 1906 sydd yn datblygu ei gysyniadaeth o fythau, gan ddefnyddio esiampl y streic gyffredinol. Yn hytrach nac ystyried sosialaeth wyddonol yn drefn ffeithiol a gwrthrychol o drawsnewid y gymdeithas, mae Sorel yn amgyffred Marcsiaeth fel cyfres o fythau seciwlar sydd yn ddefnyddiol wrth ysgogi'r dosbarth gweithiol i ddilyn arweinwyr y chwyldro. Cafodd ddylanwad pwysig ar ideoleg ffasgaidd Benito Mussolini.\nTua 1909 cafodd Sorel ei ddadrithio gan y mudiad syndicalaidd, a lleisiodd ei gefnogaeth i frenhinwyr yr Action française. Yn sgil Chwyldro Rwsia ym 1917, ymgynghreiriodd Sorel â'r Bolsieficiaid. Bu farw yn Boulogne-sur-Seine yn 74 oed.\n↑ (Saesneg) Georges Sorel. Encyclopædia Britannica. Adalwyd ar 9 Medi 2021.\nWedi dod o "https://cy.wikipedia.org/w/index.php?title=Georges_Sorel&oldid=11008900"\nAthronwyr Ffrengig y 19eg ganrif\nAthronwyr Ffrengig yr 20fed ganrif\nAthronwyr gwleidyddol Ffrengig\nPobl o Manche\nYsgolheigion Ffrengig yn yr iaith Ffrangeg\nYsgrifwyr a thraethodwyr Ffrengig y 19eg ganrif\nNewidiwyd y dudalen hon ddiwethaf ar 23 Tachwedd 2021, am 16:29.


Eglwys Sant Rhychwyn - Wicipedia\neglwys rhestredig Gradd I yn Nhrefriw\nSaif Eglwys Sant Rhychwyn (a gaiff hefyd ei hadnabod fel Eglwys Llywelyn neu Eglwys Llanrhychwyn) ym mhentref Llanrhychwyn tua dwy filltir i'r gorllewin o Drefriw, Sir Conwy (SH77486161). Dyma eglwys y plwyf, a gysegrwyd i Sant Rychwyn. Mae'n adeilad rhestredig Gradd I ac yn ôl rhai haneswyr dyma eglwys hynaf Cymru.\nTu fewn yr eglwys, gan wynebu'r allor tua'r dwyrain.\n2 Llywelyn a Siwan\n4 Y Ffenestr liw\nDywedir i'r eglwys wreiddiol gael ei sefydlu yn y 7g gan Sant Rhychwyn a oedd yn un o feibion Helig ap Glannog yn ôl traddodiad. Ceir llun dychmygol o Rychwyn gyda Dewi Sant yn eglwys Llanrwst. Ei wylmabsant yw 12 Gorffennaf. Roedd Helig ap Glannog yn dywysog Cymreig a reolodd gryn dipyn o dir, gan gynnwys Ynys Seiriol oddi ar arfordir dwyreiniol Ynys Môn. Dywedir y boddwyd y tir hwn ac ar ôl llyncu mul, cofleidiodd Helig a’i feibion y bywyd crefyddol.\nYn ôl traddodiad roedd y Dywysoges Siwan, gwraig Llywelyn Fawr, yn blino ar deithio yr holl ffordd o'r llys yn Nhrefriw i eglwys Llanrhychwyn ac felly cododd Llywelyn eglwys newydd iddi yn Nhrefriw yn y flwyddyn 1220.\nMae'r fedyddfaen cyn hyned a'r eglwys ei huna, ac fe'i gosodwyd ar bedestal ar ffurf dau ris. Ceir sawl ffenest liw canoloesol, mae'r un a welir ar y dde'n dyddio'n ôl i o leiaf 1533. Credir fod y drws derw soled a'r gloch hefyd yn perthyn i'r 13g - cloch a ddaeth o Abaty Maenan, o bosibl. Mae gwaith pren yr allor yn mynd yn ôl i 1616 a'r pulpud i 1691. Yn 1614 y gwnaed y ffiol ac mae'n waith celf hynod o gain.\nLlywelyn a SiwanGolygu\nCredir fod gan Llywelyn Fawr blasty hela o'r enw'r "Tŷ Du" rhywle'n y cyffiniau - o bosib i gyfeiriad Llyn Geirionnydd - ond ni wyddom bellach yr union leoliad. Roedd gan Llywelyn hefyd gysylltiad agos gyda mynachod yr ardal. Cefnogodd Llywelyn y myneich o Abaty Aberconwy (a symudwyd yn ddiweddarach i Abaty Maenan) Wedi i Llywelyn a Siwan briodi, beichiogodd Siwan (gyda Dafydd) ac yn ôl yr hanes, roedd y daith i'r capel hwn yn Llanrhychwyn - taith o tua dwy filltir i fyny'r allt - cryn siwrnai i ferch feichiog. Dywedir i Lywelyn godi capel arbennig ar ei chyfer yn Nhrefriw, a dethlir y cysylltiad brenhinol yn ffenest liw'r eglwys bresennol (sef y Santes Fair).\nY Ffenestr liwGolygu\nFfenestr liw Canoloesol gyda Mair, Crist ar Groes ac Ioan; oddi tano: Dewi Sant.\nHarold Hughes a H. L. North, The Old Chuches of Snowdonia (Bangor, 1924; arg. newydd, 1984).\n↑ Gwefan Coflein; adalwyd 26 Hydref 2014\n↑ www.snowdoniaheritage.info; adalwyd 26 Hydref 2014\n↑ An Inventory of the Ancient Monuments in Caernarvonshire: I East ..., Volume 1 gan Y Comisiwn Brenhinol dros Henbion; adalwyd 26 Hydref 2014.\n↑ Gwefan y Llyfrgell Genedlaethol; adalwyd 26 Hydref 2014.\nGwefan Coflein; 17 o luniau du a gwyn ac ychydig o fanylion pellach\nWedi dod o "https://cy.wikipedia.org/w/index.php?title=Eglwys_Sant_Rhychwyn&oldid=8657924"\nLast edited on 9 Gorffennaf 2019, at 17:07\nNewidiwyd y dudalen hon ddiwethaf ar 9 Gorffennaf 2019, am 17:07.


Ciniawau yn ôl yn y gwaith – rhan 2… | Love Food Hate Waste Wales\nMae cael cinio blasus i edrych ymlaen ato yn ein cynnal ni trwy gyfarfodydd hir, ac ymdrin â chleientiaid anodd, ond a bod yn ymarferol, mae angen iddo fod yn hawdd i’w gludo a’i fwyta. Ar ôl i chi dderbyn y syniad o fwyta mwy o fwyd dros ben amser cinio, mae’n siwr o fod yn werth treulio ychydig o’r arian y byddwch yn ei arbed (wrth beidio â phrynu cinio bob dydd a thrwy beidio â gwastraffu bwyd) ar gynwysyddion na fydd yn gollwng wrth eu cludo.\nOs oes angen dwyn perswâd arnoch o hyd ynghylch bwyta bwyd dros ben amser cinio, cadwch eich hoff bowlen a chyllell a fforc priodol yn nrôr eich desg. Mae’n brafiach na bwyta â fforc blastig!\nOs oes gan eich gweithle oergell a microdon, mae mwy o ddewis. Mae’n siwr y gallwch storio eich hoff ddresins salad neu sawsiau, i arbed gorfod mynd â nhw i'r gwaith gyda chi bob dydd. Os byddwch yn ailgynhesu cyri a reis y noson gynt, peidiwch ag anghofio bod angen ailgynhesu reis yn dda iawn, hyd nes ei fod yn chwilboeth. Os byddwch yn bwyta reis yn oer gyda salad, dylech ei fwyta o fewn 24 awr.\nGallwch wneud cawl poeth neu oer allan o bob math o fwydydd dros ben, ac ni all llawer o bethau fynd o’i le. Os ydych chi’n hoffi cawl cartref, gwiriwch ein ryseitiau i gael ysbrydoliaeth - mae un ar gyfer letys dros ben hyd yn oed! Mae angen rhywbeth ychydig yn grensiog i gyd-fynd â chinio hylif, ond nid oes rhaid i groutons fod yn sgwâr nac wedi’u gwneud o fara gwyn wedi’i sleisio chwaith. Gall darnau o fara garlleg dros ben wedi’u tostio (yn enwedig darnau pen baguette, sy’n llai poblogaidd), neu bydd bara naan dros ben wedi’i dostio yn gweithio cystal, ac yn fwy blasus.\nOs byddwch chi’n llygadu eich bwyd dros ben gyda syniad am ginio mewn golwg, cofiwch mai dogn bach yn unig sydd ei angen arnoch i wneud llenwad brechdan digonol. Mae cymysgu hoff saws neu ddip o fyrbrydau blaenorol yn ychwanegu blas a hefyd yn atal y llenwad rhag cwympo allan, fel salsa, llond llwy o bysgod mwg wedi’i gymysgu â menyn, cymysgedd o gaws dros ben wedi’i gratio, a’i gymysgu gyda dip cennin syfi.


Cyflwyno priodweddau ffisegol dur gwrthstaen Wire-newyddion-Xinghua Kailong dur gwrthstaen cynhyrchion Co., Ltd.\nCyflwyno priodweddau ffisegol gwifren ddur di-staen\nXinghua Kailong dur gwrthstaen cynhyrchion Co., Ltd | Updated: Aug 10, 2017\nMae gwifren ddur di-staen lluniadu rod The Wire (gwifren ddur di-staen dynnu) neu bariau metel a dynnwyd o'r twll yn marw o marw lluniadu i gynhyrchu y broses plastig metel o weiren adran bach neu wifren metel anfferrus o dan y weithred o dynnu grym. Gellir tynnu metel a aloi o drawsdoriad gwahanol siâp a maint y wifren drwy dynnu cynhyrchu. Tynnu allan wire, union faint, llyfn arwyneb, a'r defnydd o dynnu offer a marw syml, hawdd i weithgynhyrchu. Gwifren ddur di-staen\nWladwriaeth straen y wifren dynnu yw sefyllfa straen tri chyfeiriad straen na dau straen cryno, a ei bod yn haws i gyrraedd y cyflwr anffurfiannau plastig na'r wladwriaeth straen tri cyfeiriad. Cyflwr anffurfiannau y llun yn gyflwr anffurfiannau tri chyfeiriad anffurfiannau na o anffurfiannau dau gyfeiriad cywasgu, sy'n anfanteisiol i blastigrwydd deunyddiau metalig, ac mae'n hawdd i gynhyrchu ac amlygu wyneb diffygion. Wrthi'n tynnu gwifren, cyfyngir anffurfiannau eilaidd gan ei ffactor diogelwch, a nifer anffurfiannau eilaidd yn llai, gynifer o weithiau yn tynnu cyflym parhaus a ddefnyddir wrth gynhyrchu gwifren. Gwifren ddur di-staen\nWeldio y llawlyfr yw dull weldio cyffredin iawn yn hawdd i'w defnyddio. Addesir hyd arc â llaw y person, gan ddibynnu ar faint y workpiece a'r bwlch weldiad rhwng yr un pryd, fel y mae siopa y bwa, weldio hefyd hatodi i lenwi y deunydd pan ddefnyddir. Dull weldio hwn yn syml iawn, a gellir eu defnyddio i weldio'r bron pob y deunyddiau a ddefnyddir yn yr awyr agored, mae hyblygrwydd da, hyd yn oed yn y defnydd o ddŵr yn unrhyw broblem. Gall y rhan fwyaf o weldwyr. Grant Gwella Tref electrod weldio, hyd arc yn dibynnu ar law y person. Gwifren ddur di-staen\nPan fyddwch yn newid electrod slit ac y workpiece, defnyddia'r hyd arc y DC presennol, electrod y bwa, fel siopa y newid, yn y rhan fwyaf o achosion, weldio. a weldio hysbyseb. Roedd electrodau ar gyfer cyfansoddiadau araen aloi neu-aloi metel sleisio'n gwifren a haen hon gaenen i amddiffyn y weldiad o'r awyr, tra'n sefydlogi y bwa a gall hefyd achosi yr haen sorod weldio ffurfio sêm i ffurflen. Gellir weldio electrodau titaniwm, ond hefyd eiddo wedi'u selio, gan ddibynnu ar y trwch a chyfansoddiad yr araen. Electrod titaniwm yn hawdd i weldio'r, ac arwyneb weldiad yn hawdd i symud, os cedwir y electrodau am amser hir, rhaid iddynt fod wedi'u pobi unwaith eto, fel mae lleithder yn yr awyr yn cronni gyflym ar yr electrodau. Gwifren ddur di-staen\nPâr o: Dur gwrthstaen Wire, adwaenir hefyd fel dur gwrthstaen Wire\nNesaf: Cais Cyswllt A Datblygu Cadwyn Gyswllt Dur Di-staen\nDur gwrthstaen Wire, adwaenir hefyd...\nDur gwrthstaen ddolen gadwyn yn ôl ...


Y Postmon lleol wedi cwblhau ei her – Clonc360\nY Postmon lleol wedi cwblhau ei her\nBarry Davies o Lanbed sydd erbyn hyn wedi cerdded o amgylch Cymru gyfan i godi arian tuag at Ymchwil Cancr.\nNôl ym mis Mai 2019 fe wnaeth Barry Davies, y postmon o Lanbed sialens aruthrol o gerdded ar hyd llwybr arfordir Cymru mewn 30 diwrnod er mwyn codi arian tuag at Ymchwil Cancr. Dechreuodd yng Nghaer ar y 10fed o Fai a chwblhaodd ei daith yng Nghas-gwent ar yr 8fed o Fehefin. Ar adeg hynny soniodd Barry ei her nesaf bydd cerdded y Clawdd Offa o Gas-gwent i Brestatyn. Byddai hyn yn golygu y byddai ef wedi cerdded o amgylch Cymru gyfan.\nMae Barry yn rhan o gymuned y NAGS sydd yn codi arian yn flynyddol tuag at ymchwil cancr. Bob dwy flynedd maent yn chwarae gêm o rygbi elusennol. Eleni gorfodwyd i’r NAGS ohirio ei gêm rygbi o ganlyniad i Covid felly fe wnaethpwyd cynnal digwyddiad ym mis Mai sef ‘A Million Dreams’. Fel rhan o’r digwyddiad roedd unrhyw un yn medru cyfrannu trwy gyflawni sialens ei hunain er mwyn codi arian at Ymchwil Cancr.\nAr nos Fawrth y 18fed o Fai fe benderfynodd Barry ei fod am gerdded llwybr y Clawdd Offa gan ddechrau ar ddydd Llun y 24ain a gorffen ar ddydd Gwener 28ain o Fai – her ei hun o gerdded y Clawdd Offa mewn 5 diwrnod. Wrth edrych ar wefan llwybr y Clawdd Offa maent yn sôn bod rhedwyr mynydd yn cymryd 5 diwrnod i gyflawni’r llwybr a bod cerddwyr yn cymryd 12 diwrnod i gwblhau’r llwybr. Felly roedd hyn yn her go iawn i Barry. Ei darged oedd cerdded 35-36 o filltiroedd bob dydd.\nFelly ar fore dydd Llun y 24ain dyma Barry yn dechrau ar ei daith ychydig cyn 5 gyda’i fag a dillad am yr wythnos ar ei gefn. Doedd Barry erioed wedi cerdded gyda bag mor fawr a drwm ar ei gefn. Roedd y tywydd yn sych ond yn wlyb ac yn fwdlyd o dan draed. Roedd y pwysau yn y bag yn arafu Barry ac roedd ei gefn a’i ysgwyddau yn dechrau achwyn. Erbyn hwyr y prynhawn roedd criw wedi dod i gymryd ei fag ac felly fe fentrodd i wneud ychydig mwy o filltiroedd gan orffen ar 32 o filltiroedd yn Llangattock, Lingoed.\nDydd Mawrth a dechreuodd Barry ar ei ddiwrnod am hanner awr wedi 5. O heddiw ymlaen roedd yna griw o bobl yn mynd i’w gefnogi bob dydd. Golyga hyn y bydd yn gallu cerdded heb ei fag- dyma ryddhad iddo. Peth cyntaf yn y bore cerddodd Barry dros y Mynydd Du- roedd hi’n wyntog ofnadwy ar frig y mynydd ond roedd e werth bob cam i weld y golygfeydd godidog. Yn ystod y dydd cafodd cwmni yn cerdded gydag ef ac roedd hyn yn ei ysgogi i fynd ymhellach. Cyrhaeddodd Barry Lower Harpton wedi cwblhau 38 o filltiroedd.\nNi chafodd Barry y dechreuad yr oedd ef eisiau ar fore dydd Mercher. Deffrodd gyda’i bengliniau yn achwyn ac roedd yn boenus i gerdded. Er hyn fe ddechreuodd ei siwrnai gan gerdded heibio’r marc hanner ffordd o’r llwybr yn Lower Spoad. Dyma oedd y diwrnod caletaf i Barry gan roedd ef a’i gorff yn dechrau blino. Cyrhaeddodd Brompton Bridge gyda chriw newydd yn ei gyrraedd, felly gyda choesau fresh fe aeth ymlaen i gwblhau 6 milltir arall gan orffen ar 31 o filltiroedd yn Forden, Sir Drefaldwyn.\nBore dydd Iau ac fe aeth Barry a’r criw bant am 6 y bore. Roedd hi’n fore braf ac roedd Barry’n teimlo’n well na’r diwrnod blaenorol. Cafodd frecwast ym Mc Donalds newydd yn Buttington ac aeth ymlaen am Lanymynech lle’r oedd y tirwedd yn eithaf gwastad. Cerddodd ar hyd y canal ac wrth ymyl yr afon cyn cyrraedd Porth y Waen am ginio. Doedd ddim llawer o egni gyda Barry ar ôl cinio ar filltir 26 felly fe wnaeth benderfynu aros i gael ychydig o fwyd a diod eto wrth ymyl Cwrs Rasio Common. Cafodd ail wynt a pharhaodd gyda’r milltiroedd nesaf mewn amser da gan gyrraedd Pentre ar ddiwedd y dydd wedi cwblhau 35 o filltiroedd. Fe aeth Barry i’r gwely’r noson honno yn ymwybodol bod ganddo tua 42 o filltiroedd ar ôl i gwblhau’r her.\nDydd Gwener – y diwrnod olaf ac fe ddeffrodd Barry yn ei westy yn teimlo’n eithaf da a’r coesau ddim yn rhu ffôl. Daeth criw newydd i fyny yn y bore i’w gefnogi. Bant a fe am hanner awr wedi 5 gyda chwmni ar y daith. Fe barhaodd i gerdded wrth ymyl y Canal gan anelu at Landegla. Roedd yna lawer o fynyddoedd yn ystod y dydd ac roedd dod lawr y rhiwiau yn achwyn ei grimog a’i bengliniau felly roedd yn arafach wrth ddod lawr. Cafodd rôl frecwast ac ysgytlaeth yn Llandegla a bant a fe dros Foel y Plas, Moel Llanfair a Moel Gyw cyn cyrraedd Clwyd Gate. Penderfynodd fynd ymlaen at Fwlch Penbarra cyn cael cinio. Yn anffodus roedd diffyg signal ffôn i gysylltu gyda’r criw a doedd neb yn y maes parcio yr oedd Barry ynddo felly fe aeth ymlaen dros Foel Famau. Ychydig yr oedd ef yn ymwybodol am roedd y criw mewn maes parcio ger llaw. Er hyn fe gyrhaeddodd waelod Moel Arthur ar gyfer cinio wedi cerdded bron i 27 milltir. Daeth criw ychwanegol i’w gwrdd yn ystod y prynhawn ar ôl iddynt orffen gwaith ac roedd hyn yn ysgogi Barry hyd yn oed yn fwy i gyrraedd Prestatyn cyn hanner nos. Fe aeth ymlaen am Fodfari ac yna i Ruallt lle’r oedd golau dydd yn dechrau diflannu ac roedd angen tortsh arno i barhau. Yn anffodus doedd ddim batris ganddo i’r dortsh felly lamp y ffôn oedd yr opsiwn olaf. Cymerodd mwy o amser iddo gwblhau’r rhan nesaf wrth iddo gerdded trwy goedwigoedd ac i lawr llwybrau serth llithrig. Wrth ddod allan i’r heol roedd Prestatyn yn y pellter. Gyda llai na hanner awr tan hanner nos roedd gan Barry dwy filltir i fynd felly roedd angen cyflymu er mwyn cyrraedd ar amser. Cyrhaeddodd cerflun y Clawdd Offa gyda 6 munud i fynd tan hanner nos – ond roedd Barry wedi cwblhau’r her mewn 5 diwrnod. Golyga hyn bod Barry wedi cerdded tua 44 milltir yn ystod ei ddiwrnod olaf.\nYng ngeiriau Barry roedd yr her yn “tough ond gwerth bob cam ar gyfer yr achos a’r golygfeydd”. Dymuna Barry ddiolch i’w deulu a Huw am eu cefnogaeth ar hyd y daith. Ei fwriad oedd cyflawni’r daith ar ben ei hun gyda’r bag ar ei gefn ond roedd y criw wedi ei gynorthwyo i lwyddo gyda’r her. Hoffai ddiolch i bawb am eu negeseuon caredig yn ystod yr wythnos ac am eu cyfraniadau tuag at yr elusen sy’n meddwl llawer iddo.\nOs hoffech chi gyfrannu tuag at y sialens dilynwch y ddolen hon.


Hysbysiad Preifatrwydd – Yr Arolwg Bwyd a Chi | Asiantaeth Safonau Bwyd\nHysbysiad Preifatrwydd – Yr Arolwg Bwyd a Chi\nGwybodaeth am bolisi preifatrwydd yr Arolwg Bwyd a Chi, pam fod angen data arnom ni, yr hyn yr ydym ni'n ei wneud â'r data a'ch hawliau.\nView Hysbysiad Preifatrwydd – Yr Arolwg Bwyd a Chi as PDF\nMae angen i ni gasglu'r wybodaeth hon at ddibenion cynnal ymchwil gymdeithasol fel rhan o brosiect Bwyd a Chi, a gynhaliwyd ar ein rhan gan NatCen Social Research, sy'n gofyn i'r cyfranogwyr am eu hagweddau a'u hymddygiad o ran coginio, siopa a bwyta. Mae hyn fel rhan o'n dyletswydd statudol i sicrhau ein bod ni'n deall anghenion defnyddwyr mewn perthynas â bwyd.\nMae'r holl ddata yn ddienw ac yn cael ei basio i'r ASB gan NatCen, yn ogystal â chael ei chyhoeddi fel data agored yn Archif Data y Deyrnas Unedig.\nGyda chaniatâd, mae manylion cyswllt (ee enw, cyfeiriad) yn cael eu casglu a'u pasio i'r ASB os mae cyfranogwyr yn dymuno i’r ASB gysylltu â nhw ar gyfer ymchwil yn y dyfodol.\nRydych chi wedi cydsynio i roi eich manylion cyswllt i ni ond gallwch chi dynnu'ch caniatâd yn ôl ar unrhyw adeg trwy gysylltu â ni, neu â NatCen a fydd yn trosglwyddo'ch cais.\nDim ond am y cyfnod sydd ei angen i gyflawni'r swyddogaethau hyn rydym ni'n cadw gwybodaeth bersonol, ac yn unol â'n polisi cadw. Mae hyn yn golygu y byddwn ni'n cadw'r wybodaeth am 2 mlynedd wedi iddi ddod i law.\nMae NatCen hefyd yn cadw'r manylion cyswllt am 2 flynedd. Mae'r data di-enw yn cael ei gadw am gyfnod amhenodol. Mae'r holl ddata personol rydym ni'n ei brosesu yn byw ar weinyddion o fewn yr Undeb Ewropeaidd. Mae ein gwasanaethau cwmwl wedi’u caffael drwy Gytundebau Fframwaith y Llywodraeth a’u hasesu yn erbyn egwyddorion cwmwl y Ganolfan Seiberddiogelwch Genedlaethol.


Tair drama newydd am drosedd ar S4C – Golwg360\nTair drama newydd am drosedd ar S4C\n10 Awst 2017 am 15:17 Diweddarwyd am 15:35\nMae S4C wedi cyhoeddi heddiw y bydd tair drama newydd yn cael eu darlledu rhwng hyn a’r flwyddyn newydd – gyda’r tair yn ymwneud â throsedd.\nEr hyn mae Comisiynydd Cynnwys Drama S4C yn nodi bod “elfennau gwahanol o drosedd ynddyn nhw” gydag un wedi’i lleoli ym Mhort Talbot, un arall yn Sir Gaerfyrddin a’r drydedd yn Eryri.\nAg yntau’n gyn-gynhyrchydd Y Gwyll, dywedodd Gethin Scourfield fod cyfresi trosedd yn “boblogaidd gyda chynulleidfa ym mhob gwlad.”\nY gyntaf i gael ei darlledu bydd Bang ym mis Medi gyda’r actorion Jacob Ifan a Catrin Stewart yn serennu ynddi.\nFe fydd Un Bore Mercher yn dilyn wedyn ym mis Tachwedd ac yna Craith yn y flwyddyn newydd. Bydd fersiynau o’r ddwy hynny’n cael eu darlledu’n ddiweddarach yn Saesneg ar BBC One.\nAc wrth esbonio apêl drama Y Gwyll dywedodd Gethin Scourfield – “ y cyngor gawson ni [adeg Y Gwyll] oedd os ydych chi eisiau gwerthu cyfresi yn rhyngwladol crëwch gyfres trosedd. Maen nhw’n gwerthu,” meddai gan gyfeirio at gyfres The Killing.\n“Mae’r cyfresi trosedd yn boblogaidd gyda chynulleidfa yng Nghymru hefyd ac mi fydd y rhain yn darlunio bywyd ymhob cwr o’r wlad,” meddai.\nFe fydd dosbarthwyr byd-eang yn gyfrifol am werthu’r tair cyfres yn unigol, sef All3Media International, APC a Banijay Rights.\nAc yn ôl Gethin Scourfield – “os fedrwch chi werthu yn rhyngwladol mi fydd mwy o gyllideb i greu safonau cynhyrchu uwch a sgriptiau mwy uchelgeisiol yma yng Nghymru.”\nAr faes y brifwyl heddiw, esboniodd yr actores Hannah Daniel fydd yn perfformio yn Un Bore Mercher fod y ddrama dditectif yn rhoi pwyslais ar bortreadu merched.\nBydd Jacob Ifan, sy’n adnabyddus o’r gyfres Cuffs, yn serennu yn Bang ac esboniodd fod ei gymeriad yn “ŵr ifanc diymhongar a thawel” sy’n mynd i drafferthion wrth feddu ar ddryll.\nAc fe fydd Lois Meleri Jones yn portreadu merch o’r enw ‘Lowri’ sy’n nyrs mewn cymuned wledig yng ngogledd Cymru ac sy’n disgyn i’r “lle anghywir ar yr amser anghywir.”


Change Management | University of South Wales\nGYRRU NEWID AR GYFER GWELL YFORY\nMae newid yn digwydd ar raddfa fyd-eang. Mae'r dirwedd strategol bellach yn cael ei ddiffinio gan newid ac arloesedd. Nod y rhaglen ddigidol a rhyngweithiol hon yw eich helpu i lunio llwybr newydd i gefnogi eich tîm a sefydliad i lywio trwy gyfleoedd newydd er mwyn sicrhau bod newid yn eich galluogi i ffynnu.\nRhaglen Crëwr Newid\nE: [email protected]ales.ac.uk\nYnglŷn â'r Rhaglen\nBydd y rhaglen Crëwr Newid yn cael ei chyflwyno gan arbenigwyr rheoli newid i helpu uwch reolwyr a rheolwyr canol i fframio newid ac i droi eich ffocws yn fewnol tuag atoch chi, eich tîm a'ch sefydliad.\nByddwch yn buddio o becyn dysgu cyfunol o flogiau, podlediadau a modiwlau digidol a fydd yn eich helpu i lywio trwy'r newid hwn a dod yn grëwr newid ar gyfer gwell yfory.\nCaiff pileri'r rhaglen hon eu hysbrydoli gan yr arbenigwr newid adnabyddus ac Athro Ysgol Fusnes Harvard, John Kotter. Mae ei broses newid 8-cam yn tanategu'r 6 modiwl Crëwr Newid sydd wedi cael eu cyd-greu'n ofalus gydag arbenigwyr newid PDC i helpu llywio arweinwyr trwy newid.\nBydd y rhaglen Crëwr Newid yn cael ei chyflwyno mewn awyrgylch dysgu digidol trwy system hawdd ei defnyddio.\nBydd pob un o'r 6 sesiwn yn cynnwys y gymysgedd berffaith o theori amser-real dan arweiniad hwylusydd a thasgau a gweithgareddau ymarferol a chyfranogol, gydag ystafelloedd ymneilltuo digidol i optimeiddio'r dysgu.\nMae sesiynau hyblyg y modiwlau'n para 2 awr a hanner. Bydd angen gwneud ychydig o ddarllen ar gyfer y cwrs cyn rhai o'r sesiynau.\nModiwl 1: Y gyrwyr yn ystod newid gorfodol - 15 Medi a 17 Medi\nMae cydnabyddiaeth gynyddol bod angen i unigolion a thimau ddeall eu hymagwedd at feddwl a gallu manteisio ar ddulliau newydd o fynd i'r afael â phroblemau.\nBydd y sesiwn hwn yn archwilio sut i benderfynu beth sydd angen newid yn y 'Normal Newydd'\nModiwl 2: Adeiladu Ymrwymiad - 22 Medi\nYn gyffredinol, mae ymrwymiad cyflogeion yn cael ei weld fel ymagwedd yn y gweithle sy'n arwain at gyflogeion sefydliad yn gwneud eu gorau bob dydd. Bydd y sesiwn hwn yn archwilio technegau i ennyn diddordeb staff ac i gadw cynhyrchiant yn uchel pan fo pobl yn wynebu cymaint o ansicrwydd.\nModiwl 3: Ailfeddwl Strategaeth - 29 Medi\nMae meddwl yn strategol yn golygu adeiladu darlun o'r sefydliad cyfan yn ei gyd-destun. Bydd y sesiwn hwn yn eich helpu i ddod o hyd i ddatrysiadau i ail-alinio eich strategaeth gan ystyried y newid roedd rhaid i'ch sefydliad ei wneud.\nModiwl 4: Creu diwylliant o wydnwch - 6 Hydref\nMae gwydnwch yn ymwneud â'ch gallu i fownsio yn ôl ond hefyd eich gallu i addasu i newid. Bydd y sesiwn hwn yn archwilio sut gall arweinwyr a sefydliadau ddod yn fwy gwydn a defnyddio technegau megis ymholiad gwerthuso i gael effaith gadarnhaol ar ddiwylliant sefydliad.\nModiwl 5: Galluogi dulliau newydd o weithio - 13 Hydref\nMae gweithio mewn tîm a sut rydym yn cyfathrebu â'n timau wedi newid yn sylweddol yn ddiweddar. Yn y sesiwn hwn byddwn yn archwilio sut i ddylanwadu ac arwain newid yn unol â strategaethau cyfredol a'ch ymagweddau newid sefydliadol i reoli'r effaith ar eich tîm.\nModiwl 6: Ymgorffori Newid Cadarnhaol - 21 Hydref\nMae newid yn haws pan mae yna frys, ond sut rydym yn cynnal y lefel o greadigrwydd ac arloesedd i newid pan fo'r gyrrwr wedi mynd. Mae'r sesiwn hwn yn edrych ar sut gallwn ni ymgorffori newid cadarnhaol yn llawn.\nCwrs Rheoli Newid APMG - 9 Gorfennaf\nDysgwch fwy am gwrs achrededig Rheoli Newid APMG yma\nGallwch ddewis ac archebu eich modiwlau drwy lanw ein ffurflen ymholiadau a bydd aelod o’n tîm yn cysylltu gyda mwy o fanylion\nUn Modiwl - £95\nTri Modiwl - £270\nY 6 modiwl - £520\nCwrs Rheoli Newid gwbl achrededig yn unig - £1400\nByddwch yn gymwys am ostyngiad ar gwrs achrededig Rheoli Newid APMG pan fyddwch yn darparu tystysgrif yn dangos eich bod wedi cwblhau 6 Modiwl y Rhaglen Crëwr Newid.\nBydd y cwrs ar gael am bris gostyngol o £1100. Nodwch NA fod y rhaglen Crëwr Newid yn rhagofyniad ar gyfer rhaglen achrededig APMG.\nByddwn yn rhannu blogiau gan ein harweinwyr meddwl dibynadwy. Byddant yn ategu'r amrediad o bynciau y byddwch yn eu harchwilio yn ystod rhith-gyflwyniad y rhaglen Crëwr Newid.\nGalluogi moddau newydd o weithio: arwain tîm yn effeithio yn y byd digidol\nAdeiladu Gwydnwch yn ystod cyfnod o Newid\nBydd y Podlediad Rheoli Newid, wedi'i gyflwyno gan y Dr Louise Bright, Cyfarwyddwr Ymgysylltiad Busnes ac Ymchwil yn PDC, yn rhoi mynediad arbennig i chi at arweinwyr meddwl PDC sy'n chwarae rôl flaenllaw yn cefnogi sefydliadau i ddatrys eu problemau busnes. Byddwn yn cynnwys gwesteion arbennig a fydd yn rhoi eu safbwyntiau onest ar eu profiadau o newid, yr effaith a gafodd arnyn nhw, eu timau a'u sefydliadau.\nPennod 2:ADEILADU YMRWYMIAD\nPennod 5: Adeiladu Gwydnwch\nPENNOD 6: YMGORFFORI NEWID


Afal i noddi Gala Gala Met | Rwy'n dod o mac\nApple i noddi Gala Gala Met 2017 eto\nEr nad yw'n ddigwyddiad adnabyddus y tu allan i'r Unol Daleithiau, mae'r Met Gala, a elwir hefyd yn Gala Sefydliad Gwisgoedd, yn ddigwyddiad elusennol sy'n cychwyn sioe ffasiwn flynyddol Sefydliad Gwisg Amgueddfa Gelf Metropolitan yn Efrog Newydd. Mae'r holl arian a godir yn y gala hon yn mynd i gyllideb y Sefydliad Gwisg. I'r ddeddf hon mae ffigurau pwysicaf ffasiwn a cherddoriaeth, ffilm a theledu yn mynychu. Arwyddair eleni oedd Manu x Machina: Ffasiwn yn Oes Technoleg. Gyda'r thema hon roedd yn gwneud synnwyr perffaith i Apple noddi'r digwyddiad hwn.\nY flwyddyn nesaf bydd ganddo gefnogaeth Apple hefyd, fel yr adroddwyd gan gylchgrawn Vogue, er nad oes a wnelo'r thema â thechnoleg. Y flwyddyn nesaf mae'r thema'n troi o amgylch Red Kawakubo / Comme des Carços. Mae a wnelo diddordeb Apple yn y digwyddiad hwn â'r Apple Watch fel y dangoswyd yn nigwyddiad cyflwyno Apple Watch ddwy flynedd yn ôl trwy wahodd nifer fawr o gyfryngau ffasiwn.\nY llynedd lansiodd Apple y Apple Watch Edition, model wedi'i wneud o 18 aur karat mae'n debyg nad yw wedi bod mor llwyddiannus ag yr oedd y cwmni'n ei ddisgwyl. Dechreuodd y model hwn dynnu'n ôl, heb wneud sŵn, o siopau corfforol ac o'r siop ar-lein, gan gadarnhau bod Apple wedi bod eisiau mynd i mewn i ddrws ffrynt ffasiwn gyda model ar gael i enwogion yn unig.\nEleni, yn rhesymegol nid yw wedi lansio'r fersiwn Edition, a oedd â phris cychwynnol o $ 10.000, ond yn lle hynny, bydd yn rhaid i bwy bynnag sydd eisiau model Apple Watch unigryw ddewis y model wedi'i wneud o serameg, sy'n cael ei brisio'n fwy fforddiadwy, rhwng 1400 a 1600 ewro, yn dibynnu a yw'n 38 neu 0 mm a'r math o strap a ddewiswn.\nLlwybr llawn i'r erthygl: Rwy'n dod o mac » Afal » newyddion » Apple i noddi Gala Gala Met 2017 eto\nBydd Barcelona yn cynnal gweithdai Taith FCPX y mis nesaf\nGallai Apple gyflwyno addasydd USB-C wedi'i ailgynllunio a la MagSafe


Teithiau Trên Gorau Yn Ewrop Yn ystod Sunset | Save A Train\nHome > teithio Ewrop > Teithiau Trên Gorau Yn Ewrop Yn ystod Sunset\n(Diweddarwyd On: 02/07/2021)\nMae Ewrop yn llawn celf, hanes, a diwylliant. Nid oes syndod felly ei bod yn hefyd yn gartref i'r machlud gorau. Gyda Save A Train, mae'r daith ar y trên yn ymwneud â'r daith, Nid yw bob amser yn y gyrchfan. Felly, eistedd yn ôl ac ymlacio a bod yn barod. Mae hyn yn mynd i fod gwledd ffotograffig o'r teithiau trên gorau yn Ewrop.\nI roi hwb ein rhestr o deithiau trên gorau yn Ewrop, rydym yn dewis yr unorthodox – CROATIA\nPan na allwch chi gipolwg hardd gan eich ffenestr y trên wrth ymweld Croatia. Croatia yn adnabyddus am ei anhygoel a machlud yn fyr o wynt, felly gwnewch yn siŵr eich bod gael eich camera yn barod fel eich bod yn sicr o ddod o hyd i'r reidiau trên Gorau yn Ewrop yn ystod machlud yma.\nPan feddyliwch am Yr Almaen, nad ydych yn meddwl amdano yn cael y teithiau trên gorau yn Ewrop yn ystod machlud, ond byddwch yn synnu o'r ochr orau ar yr hyn sydd ganddo i'w gynnig. Byddwch hefyd yn cael y farn hon bob dydd o'r Ardd Saesneg yn Munich. Meddyliwch awyr ddigwmwl a thoeau'r ddinas hardd.\nYr Almaen hefyd yn cynnig trenau Night rhag ofn y byddwch am barhau i mewn i'r machlud gyda eich taith trên.\nMae hwn yn un o'r gyfrinachau gorau! ac un o'r teithiau trên gorau yn Ewrop, Mae wedi ei leoli ar y bae ar Sardinia arfordir gorllewinol, Yr Eidal. S'Archittu yn gyrchfan môr bach ar gyfer dim ond y rhai yn y gwybod! Y prif draeth yn sicr yn rhywbeth i ryfeddu at, ond gwnewch yn siŵr eich bod yn cymryd ychydig y llwybrau cerdded palmantog-taflu cerrig llai teithio. Byddwch yn y diwedd yn yr hyn sydd gem go iawn y pentref: bwa calchfaen lefelu gan y camau cyson y môr. A yw'r môr yn dawel, fel ei fod fel arfer yn haf, neu garw, nodweddiadol o amser gaeaf, y machlud yn S'Archittu bob amser yn rheswm i ymlacio a chymryd yr amser i syllu ar.\nOlbia i Cagliari Trenau\nCagliari i Olbia Trenau\nSassari i Olbia Trenau\nOlbia i Sassari Trenau\nMae ein gwlad olaf ar gyfer teithiau trên Gorau yn Ewrop yn, TUSCANY, EIDAL\nMae 'na reswm pam "o dan yr haul Tysganaidd" yn ymadrodd mor hollbresennol. Mae'r golau yn Tuscany yn wirioneddol anhygoel. Yn syml roedd yn rhaid i fod ar ein rhestr o deithiau trên Gorau yn Ewrop yn ystod machlud. Disgwyl awe-ysbrydoledig noson ar ôl noson machlud. Couple this with gwinllannoedd, pentrefi od, traethau syfrdanol, ac tirnodau hanesyddol a bod gennych rysáit ar gyfer hud pur.\nNaples i Siena Trenau\nGwnewch yn siŵr bod eich unig bryder yn cael eich camera neu app ffôn yn barod mewn pryd i gymryd yr harddwch sy'n Ewrop pan fydd y machlud. Archebwch eich teithiau trên gorau yn Ewrop gyda ni yn SaveaTrain.\nYdych chi eisiau i ymgorffori ein swydd blog ar eich safle, Yna, cliciwch yma: https://iframely.com/embed/https%3A%2F%2Fwww.saveatrain.com%2Fblog%2Fbest-train-rides-europe-sunset%2F%0A%3Flang%3Dcy - (Sgroliwch i lawr i weld y Cod Embed)\n#Sardinia #machlud #sunsettravel europetrains Tranride Tuscany\nTeithio ar y Trên, Teithio Awstria, Teithio Trên Gwlad Belg, Teithio Trên Ffrainc, Trên Teithio Holland, Teithio ar yr Eidal, Teithio Trên Yr Iseldiroedd, Awgrymiadau Teithio Trên, teithio Ewrop


Sgwrsio Toritama. Sgwrsio am ddim gyda dieithryn ar hap yn syth o Toritama.\nCroeso i Chatroulette ToritamaCyswllt i berson aleatory unrhyw le yn y byd. Gyda Chatroulette Toritama gallwch ddewis rhwng yr opsiynau canlynol:- Sgwrs am ddim gyda phob math o bobl o Toritama. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Toritama:


Cymwysterau Cymru / Hysbysiad preifatrwydd – Gwersi a Ddysgwyd o’r Prosiect Iechyd a Gofal Cymdeithasol\nHafan > Polisi Preifatrwydd > Hysbysiad preifatrwydd – Gwersi a Ddysgwyd o’r Prosiect Iechyd a Gofal Cymdeithasol\nBydd gwybodaeth sy'n datgelu hunaniaeth unigolion (enw, cyfeiriad e-bost a manylion cyswllt) yn cael ei chasglu drwy'r gweithgaredd ymgysylltu â rhanddeiliaid hwn. Mae hyn yn angenrheidiol er mwyn i ni gadw cofnodion priodol o'ch cydsyniad i gymryd rhan yn y gweithgaredd.\nColeg Sir Benfro fydd yn cynnal y cyfweliadau. Bydd trawsgrifiadau dienw a chofnodion ffeiliau sain yn cael eu trosglwyddo’n ddiweddarach i Cymwysterau Cymru, lle cânt eu storio o dan fynediad cyfyngedig.\nGan ein bod yn gorff cyhoeddus mae’r holl wybodaeth ysgrifenedig sydd gennym yn destun ceisiadau Rhyddid Gwybodaeth. Byddwn yn cydymffurfio â Deddf Diogelu Data 2018 a GDPR wrth ystyried ceisiadau a wneir o dan y Ddeddf Rhyddid Gwybodaeth.


Mageia 6 Netinstall 64bit CD ISO | Lawrlwythiadau Mageia\nLawrlwytho Mageia 6 Netinstall 64bit CD ISO\nDylai Mageia 6 Netinstall 64bit CD ISO gychwyn lawrlwytho o fewn ychydig eiliadau (maint lawrlwytho tua 38 MB). Os na fydd yn cychwyn lawrlwytho, cliciwch yma.\nLleolir y drych lawrlwytho mirrors.kernel.org hwn yn - (the USA). Os nad yw'n gweithio'n iawn i chi, tarwch olwg ar ddrychau eraill. 54.196.190.32 yw eich cyfeiriad IP ac mae'n ymddangos eich bod yn the USA, North America.\nOs nad yw'r data checksum yn cyd-fynd, PEIDIWCH â defnyddio'r ISO hwn. Ailwiriwch a cheisio lawrlwytho eto. Mae checksums ar gael i'w lawrlwytho fel ffeiliau: Mageia-6-netinstall-x86_64.iso.md5 a Mageia-6-netinstall-x86_64.iso.sha512.


Cyfoeth Naturiol Cymru / Canllawiau llorweddol\nDiben canllawiau llorweddol yw rhoi gwybodaeth sy'n berthnasol i bob sector a gaiff ei reoleiddio o dan Reoliadau Trwyddedu Amgylcheddol\nH1 Pecyn cymorth meddalwedd a chanllawiau\nH2 Effeithlonrwydd ynni\nH3 Asesu a rheoli sŵn\nH4 Rheoli arogleuon\nH5 Adroddiad ar gyflwr safle\nEr enghraifft, sŵn, arogleuon, effeithlonrwydd ynni neu ddiogelu tir a dŵr. Bydd y dolenni ar waelod y dudalen hon yn mynd â chi i'r canllawiau sydd ar gael.\nGellir defnyddio’r offeryn meddalwedd asesu risg H1 a ddatblygwyd gan Asiantaeth yr Amgylchedd i asesu effaith llygryddion peryglus mewn gollyngiadau a arllwyswyd i ddŵr wyneb ac i systemau ymdreiddiol bychain o ganlyniad i sefydliadau a safleoedd gwastraff, gweithgareddau arllwys dŵr ffynhonnell ac o weithgareddau arllwys dŵr unigol.\nMae’r atodiadau canllawiau trosolwg asesu risg a chanllawiau technegol sy’n cefnogi’r offeryn H1 wedi cael eu hadolygu a’u hamnewid. Bydd y ddolen isod yn mynd â chi i ganllawiau perthnasol Asiantaeth yr Amgylchedd y mae Cyfoeth Naturiol Cymru yn parhau i’w dilyn. Byddwch yn gweld manylion ar sut i gael copi o’r offeryn meddalwedd H1 a’r canllawiau a dolen at ganllawiau ar asesu risg llygredd dŵr wyneb ar gyfer eich trwydded amgylcheddol.\nMae canllawiau pellach ar gael i fodelu’r arllwysiad unwaith y bydd yr asesiad risg llygredd dŵr wyneb wedi’i gwblhau. Lle gwneir cyfeiriad yn y canllawiau i Asiantaeth yr Amgylchedd yn nhermau ceisiadau am drwydded, datrys ymholiadau ac ymgymryd â modelu, cyfeiriwch at Cyfoeth Naturiol Cymru ar gyfer arllwysiadau yng Nghymru.\nMae'r Canllaw H2 wedi cael ei ddisodli gan ganllawiau 'Techneg Gorau ar Gael' perthnasol. Bydd y ddolen isod yn mynd â chi i ganllawiau perthnasol Asiantaeth yr Amgylcheddol yr ydym yn parhau i'w dilyn.\nBydd y ddolen isod yn mynd â chi i ganllawiau perthnasol Asiantaeth yr Amgylcheddol yr ydym yn parhau i'w dilyn.\nGweler ein canllawiau ar Reoli Arogleuon (H4) isod.\nGweler ein canllawiau a'n templed ar gyfer adroddiad ar gyflwr safle (H5) isod.\nH4 odour management Additional guidance for odour management PDF [368.0 KB]\nH5 Site condition reports Site Condition Report Guidance and Template PDF [422.5 KB]\nH5 Site condition report template Template for completing site reports. PDF [206.5 KB]\nCanllawiau EPR Nodiadau Cyfarwyddyd Rheoleiddio (RGN's) System Rheoli Amgylcheddol Cyfarwyddyd i'ch helpu i gydymffurfio â'ch Trwydded Amgylcheddol\nHorizontal guidance H1: Risk assessments Horizontal guidance H2: Energy efficiency standards Horizontal guidance H3: Noise assessment and control


Mat 28 | CYM | STEP | Yna'n gynnar fore Sul, pan oedd y Saboth Iddewig drosodd, a hithau'n dechrau gwawrio, dyma Mair Magdalen a'r Fair arall yn mynd i edrych ar y bedd.\n5 Yna dyma'r angel yn dweud wrth y gwragedd, “Peidiwch bod ag ofn. Dw i'n gwybod eich bod chi'n edrych am Iesu, yr un gafodd ei groeshoelio. 6 Dydy e ddim yma; mae wedi dod yn ôl yn fyw! Dyna'n union beth ddwedodd fyddai'n digwydd. Dewch yma i weld lle bu'n gorwedd. 7 Yna ewch ar frys a dweud hyn wrth ei ddisgyblion: ‘Mae Iesu wedi dod yn ôl yn fyw, ac mae'n mynd i Galilea o'ch blaen chi. Cewch ei weld yno.’ Edrychwch, fi sydd wedi dweud wrthoch chi.”\n8 Felly dyma'r gwragedd yn rhedeg ar frys o'r bedd i ddweud wrth y disgyblion. Roedden nhw wedi dychryn, ac eto roedden nhw'n teimlo rhyw wefr. 9 Yna'n sydyn dyma Iesu'n eu cyfarfod nhw. “Helo,” meddai. Dyma nhw'n rhedeg ato ac yn gafael yn ei draed a'i addoli. 10 “Peidiwch bod ag ofn,” meddai Iesu wrthyn nhw, “Ewch i ddweud wrth fy mrodyr i am fynd i Galilea; byddan nhw'n cael fy ngweld i yno.”\n11 Tra roedd y gwragedd ar eu ffordd, dyma rhai o'r milwyr yn mynd i'r ddinas i ddweud wrth y prif offeiriaid am bopeth oedd wedi digwydd. 12 Yna aeth y prif offeiriaid i gyfarfod gyda'r arweinwyr eraill i drafod beth i'w wneud. Dyma nhw'n penderfynu talu swm mawr o arian i'r milwyr 13 i ddweud celwydd. “Dyma beth dych chi i'w ddweud: medden nhw, ‘Daeth ei ddisgyblion yn ystod y nos a dwyn y corff tra oedden ni'n cysgu.’ 14 Peidiwch poeni os bydd y llywodraethwr ▼\n▼ 28:14 llywodraethwr: Pontius Peilat.\nyn clywed y stori, deliwn ni gyda hynny a gwneud yn siŵr na chewch chi'ch cosbi.” 15 Felly dyma'r milwyr yn cymryd yr arian ac yn gwneud beth ddwedwyd wrthyn nhw. Dyma'r stori mae'r Iddewon i gyd yn dal i'w defnyddio heddiw!\n16 Dyma'r un deg un disgybl yn mynd i Galilea, i'r mynydd lle roedd Iesu wedi dweud wrthyn nhw am fynd. 17 Pan welon nhw Iesu, dyma nhw'n ei addoli – er bod gan rai ohonyn nhw amheuon. 18 Wedyn dyma Iesu'n mynd atyn nhw ac yn dweud, “Dw i wedi cael awdurdod llwyr i reoli popeth yn y nefoedd ac ar y ddaear. 19 Felly ewch i wneud pobl o bob gwlad yn ddisgyblion i mi, a'u bedyddio nhw fel arwydd eu bod nhw wedi dod i berthynas â'r Tad, a'r Mab a'r Ysbryd Glân. 20 A dysgwch nhw i wneud popeth dw i wedi ei ddweud wrthoch chi. Gallwch chi fod yn siŵr y bydda i gyda chi bob amser, nes bydd diwedd y byd wedi dod.”


Data cymryd rhan mewn chwaraeon ar gyfer pobl ifanc. | Chwaraeon Cymru\nMae’r Arolwg ar Chwaraeon Ysgol yn rhoi cyfle i blant ledled Cymru leisio eu barn am chwaraeon a’u lles. Mae hyn yn rhoi i ni a’r sector wybodaeth bwysig iawn am lefelau cymryd rhan, ymddygiad ac agweddau.\nDechreuodd yr arolwg yn 2011 pan gymerodd 110,000 o blant a phobl ifanc ran. Rydyn ni wedi bod yn mynd â’r arolwg i 1000 o ysgolion ledled Cymru yn rheolaidd byth ers hynny.\nMae ein canfyddiadau diweddaraf yn 2018 yn cynrychioli llais 120,000 o blant ysgol.\nMae dyfnder y dystiolaeth yn golygu y gallwn ni – a’n partneriaid – wneud penderfyniadau doeth am adnoddau buddsoddi yn y dyfodol. Gallwn ddadansoddi tueddiadau sy’n dod i’r amlwg a datblygu chwaraeon mewn fformat sy’n cymell plant a phobl ifanc heddiw. Mae’n gyfle i ni edrych ar grwpiau anodd eu cyrraedd ac rydyn ni’n defnyddio’r dystiolaeth i fynd i’r afael â rhai o’r rhwystrau sy’n atal plant a phobl ifanc rhag cymryd rhan.\nMae 45% o blant ag anabledd neu nam yn cymryd rhan yn awr mewn chwaraeon dair gwaith neu fwy yr wythnos (yn ychwanegol at wersi AG ar yr amserlen), i fyny o 40% yn 2015.\nPrif ganfyddiadau Arolwg ar Chwaraeon Ysgol 2018 Chwaraeon Cymru\nMae’r canlyniadau’n dangos bod y cynnydd a welwyd rhwng 2011 a 2015 mewn arolygon blaenorol wedi’i gynnal, gyda 48% o bobl ifanc yn cymryd rhan mewn chwaraeon dair gwaith neu fwy yr wythnos yn ychwanegol at wersi AG ar yr amserlen.\nHefyd mae ffigurau 2018 yn awgrymu bod y bwlch cymryd rhan yn cau ar gyfer rhai grwpiau mwy anodd eu cyrraedd.\nMae 45% o blant ag anabledd neu nam yn cymryd rhan yn awr mewn chwaraeon dair gwaith neu fwy yr wythnos (yn ychwanegol at wersi AG ar yr amserlen), i fyny o 40% yn 2015. Mae’r ffigur yn dangos cynnydd mwy fyth wrth ychwanegu ymatebion gan ysgolion Anghenion Addysgol Arbennig, gan fynd â’r ffigur i fyny i 47%.\nMae’r grŵp lleiafrif ethnig gyda’r cyfranogiad isaf, Asiaidd Prydeinig, wedi cynyddu nifer ei gyfranogwyr rheolaidd o 36% i 40%, gan ddod â hwy’n nes at y cyfartaledd cenedlaethol.\nYn y cyfamser, mae’n ymddangos bod bwlch mwy ystyfnig rhwng y mwyaf a’r lleiaf difreintiedig, gyda 42% o blant o’r cartrefi mwyaf difreintiedig yn cymryd rhan dair gwaith neu fwy yr wythnos (yn ychwanegol at wersi AG ar yr amserlen), i lawr o 43% yn 2015.\nAm y tro cyntaf, mae pobl ifanc wedi cael nodi eu rhyw fel gwryw, benyw neu arall, gan ddarparu gwybodaeth newydd bwysig.\nYn 2018, cymerodd 46% o ferched ran mewn chwaraeon dair gwaith neu fwy yr wythnos o gymharu â 50% o fechgyn. Yn 2015, dywedodd 44% o ferched a 52% o fechgyn eu bod yn cymryd rhan yn rheolaidd. Er nad oes modd llunio cymariaethau uniongyrchol oherwydd y ddeinameg cwestiynau newydd, mae’r ffigurau’n awgrymu cau o bosib ar y bwlch rhwng y rhywiau.\nMae 39% o’r rhai a ymatebodd fel ‘arall’ wedi dweud eu bod yn cymryd rhan dair gwaith neu fwy yr wythnos.\nArolwg Chwaraeon Ysgolion 2018 – Adroddiad Cyflwr y Genedl\nArolwg Chwaraeon Ysgolion – Tablau Data\nMae podlediad Chwaraeon Cymru – Calon Chwaraeon Cymru – yn cynnwys penodau ar chwaraeon perfformiad uchel, yr arolwg ar chwaraeon ysgol a chyfranogiad plant, a chael mwy o ferched i fod yn actif.\nChwiliwch am ‘Calon Chwaraeon Cymru’ neu lawrlwytho ar:\nHefyd ar gael ar raglenni eraill gan gynnwys Overcast, Castbox a Pocket Casts.


Parasiwt brigau - Wicipedia\nRhywogaeth: Marasmiellus ramealis\n(Bull.) Singer (1948), (Bull. & Vent.) Singer\nMath a rhywogaeth o ffwng yn nheulu'r Marasmiaceae yw'r Parasiwt brigau (Lladin: Marasmiellus ramealis; Saesneg: Twig Parachute). Y Parasiwtiau yw'r enw ar lafar ar y grwp mae'r ffwng yma'n perthyn iddo, ond nid yw'n derm gwyddonol. Un o briodweddau cyffredin y grwp yma yw eu bonion cryf, a gallu'r parasiwt i grebachu'n ddim, bron, mewn sychder, ac adfywio pan ddaw glaw. Mae'r teulu Marasmiaceae yn gorwedd o fewn urdd yr Agaricales.\nMae gan Parasiwt brigau ambell aelod arall yn y teulu hwn, gan gynnwys y canlynol:\nSafonwyd yr enw Parasiwt brigau gan un o brosiectau . Mae cronfeydd data Llên Natur (un o brosiectau Cymdeithas Edward Llwyd) ar drwydded agored CC 4.0. Chwiliwch am ragor o wybodaeth ar y rhywogaeth hon ar wefan Llên Natur e.e. yr adran Bywiadur, a chyfrannwch er mwyn datblygu'r erthygl hon ymhellach.\nWedi dod o "https://cy.wikipedia.org/w/index.php?title=Parasiwt_brigau&oldid=10938064"\nNewidiwyd y dudalen hon ddiwethaf ar 7 Mehefin 2021, am 05:23.


Newyddion - Gyrrwr trên yn cael 'ysgytwad'\nDiweddarwyd 19:36 Gyrrwr trên yn cael 'ysgytwad'\nCafodd ffenest caban y gyrrwr ei difrodi Mae gyrrwr trên yn "lwcus iawn" ar ôl i rywun daflu rhywbeth at y trên, yn ôl yr heddlu.\nDywedodd yr heddlu fod ffenest caban y gyrrwr wedi ei difrodi oherwydd gweithred "anghyfrifol dros ben" wrth i'r trên deithio 60 m.y.a. drwy orsaf rheilffordd Pont-y-clun ger Llantrisant yn Rhondda Cynon Taf nos Fawrth.\nChafodd y gyrrwr ddim ei anafu ond fe gafodd gymaint o ysgytwad nes iddo roi'r gorau i'w waith.\nDywedodd Heddlu Trafnidiaeth Prydain fod taflu'r gwrthrych yn "fandaliaeth fwriadol". £4,000\nDywedodd y Cwnstabl Craig Farrell: "Y gred yw y cafodd carreg ei thaflu o blatfform neu bont droed. "Mae'n amlwg fod hon yn weithred beryglus."\nYchwanegodd fod diogelwch y gyrrwr wedi ei beryglu ac y byddai'n costio tua £4,000 i osod ffenest newydd.\nMae'r heddlu yn gofyn i unrhywun oedd yn yr orsaf reilffordd ar y pryd ac a welodd unrhyw beth amheus i ffonio 0800 405040 neu ffonio Taclo'r Tacle'n ddienw ar 0800 555111. Mwy Am y Stori Hon


Iechyd a Ffitrwydd MonActive\nMae pob un o bedair canolfan hamdden MonLife yn cynnwys amryw o offer, cymwysterau a dosbarthiadau, yn ddelfrydol i’r rheini sy’n dymuno cynnal ffordd o fyw heini ac iachus.\nCil-y-coed:Ystafell ffitrwydd gyda 46 safle, wedi’i haerdymheru’n llawn gydag amryw o Bwysau Technogym Cardiofasgwlaidd, Gwrthiant a Rhydd.\nCas-gwent:Ystafell ffitrwydd gyda 50 safle, wedi’i haerdymheru’n llawn gydag amryw o Bwysau Technogym Cardiofasgwlaidd, Gwrthiant a Rhydd.\nY Fenni:Ystafell ffitrwydd gyda 29 safle, wedi’i haerdymheru’n llawn gydag amryw o Bwysau Technogym Cardiofasgwlaidd, Gwrthiant a Rhydd.\nTrefynwy:Ystafell ffitrwydd gyda 53 safle, wedi’i haerdymheru’n llawn gydag amryw o Bwysau Technogym Cardiofasgwlaidd, Gwrthiant a Rhydd.\nMae mynediad i bedair canolfan MonLife wedi’i gynnwys gyda’n pecynnau aelodaeth neu drwy dalu fesul tro gyda cherdyn MonLife.\nMae MonLife yn cynnig ystod eang o ddosbarthiadau FIT i gyd-fynd â phob diddordeb ac angen. Mae dosbarthiadau’n cynnwys:\nFIT Rhedeg Aqua\nFIT Cyflyru’r Corff\nFIT Tai Tsi\nAm fwy o fanylion ynglŷn â’r dosbarthiadau uchod, gwelwch ddisgrifiad dosbarth ar waelod y dudalen, os gwelwch yn dda.\nYn ogystal â dosbarthiadau FIT, mae MonLife nawr yn cynnig yr ystod o ddosbarthiadau ffitrwydd hynod boblogaidd Les Mills yng Nghanolfan Hamdden Trefynwy. Cliciwch yma am fwy o wybodaeth, os gwelwch yn dda.\nMae Canolfan Hamdden Trefynwy hefyd yn cynnwys Ystafell Dynhau, sy’n cynnig offer ymarfer corff gyda chymorth ar gyfer pobl hŷn, pobl â chyflyrau hirdymor, ac unrhyw un sy’n dymuno cyflawni eu targedau ffitrwydd waeth beth yw eu hoedran, gallu neu lefel ffitrwydd. I gael manylion, cliciwch yma.\nEwch i’n Canolfannau MonLife am fwy o wybodaeth ynglŷn â dosbarthiadau. Cliciwch ar un o’r dolenni isod neu cysylltwch â staff y ganolfan yn uniongyrchol\nAmserlen Ffitrwydd Y Fenni\nAmserlen Ffitrwydd Cil-y-coed\nAmserlen Ffitrwydd Cas-gwent\nAmserlen Ffitrwydd Trefynwy\nI archebu lle mewn dosbarth, cliciwch yma\nCynllun Atgyfeirio Ymarfer Corff Cenedlaethol\nMae ein cynllun atgyfeirio ymarfer corff yn addas i bobl ag ystod eang o gyflyrau iechyd corfforol a meddyliol.\nCam 1: Derbyn atgyfeiriad gan weithiwr meddygol proffesiynol\nUnwaith y byddwch wedi cael eich hatgyfeirio, byddwn yn eich cofrestru ar gyfer asesiad anffurfiol gyda’n gweithwyr ymarfer corff proffesiynol cymwys. Byddant yn egluro sut mae’r cynllun yn gweithio ac yn gallu ateb unrhyw gwestiwn a allai fod gennych.\nCam 2: Derbyn eich cynllun personol\nBydd eich Gweithiwr Ymarfer Corff Proffesiynol yn trefnu apwyntiad gyda chi er mwyn trafod eich cynllun ymarfer corff personol. Fel rhan o’ch cynllun gallwch ddewis cymysgedd o weithgareddau yn y gampfa, dosbarthiadau stiwdio neu weithgareddau yn y dŵr. Beth bynnag yr ydych yn ei ffafrio, bydd y tîm yn gweithio gyda chi er mwyn cytuno ar eich targedau, monitro eich datblygiad a sicrhau eich bod yn cael y canlyniadau gorau\nCam 3: Adolygu’ch cynllun\nByddwn yn adolygu’ch cynllun yn rheolaidd ar wythnosau 4, 16 a 52.\nMae BywydMynwy yn anelu at gael mwy o bobl, yn fwy heini, yn fwy aml. Am fwy o wybodaeth ynglŷn â’r cynllun atgyfeirio ymarfer corff, cysylltwch â’n Cydlynydd Atgyfeirio Ymarfer Corff ar 01633 644286 neu siaradwch â’ch Meddyg Teulu fydd yn gallu eich atgyfeirio i’r cynllun.\nDisgrifiadau o Ddosbarthiadau FIT\nYmarfer corff yn y dŵr i gerddoriaeth sy’n cynnig cyflyru cardiofasgwlaidd a chyhyrol gan ddefnyddio’r dŵr i gefnogi’r corff, sy’n rhoi llai o straen ar eich cymalau a’ch cyhyrau. Defnyddir offer i ddwysáu gwrthiant. Mae’r dosbarth hwn yn addas i bob gallu. Mae’n rhaid bod o leiaf 16 oed er mwyn cymryd rhan.\nGweithgaredd sydd ddim yn cynnal pwysau lle byddwch yn perfformio gweithred redeg yn y dŵr, yn datblygu’r cyflwr cardiofasgwlaidd a chyhyrog cymaint â phosib, gan leihau straen ar y cymalau, esgyrn, tendonau a’r gewynnau. Mae’r dosbarth hwn yn addas i bob gallu.\nMae’r dosbarth hwn i’r rheini sy’n dymuno datblygu cryfder a thynhau’r corff. Mae’n cynnwys hyfforddiant craidd, cylchedau ac ysbeidiol ac mae’n addas i’r rheini sy’n chwilio am ddosbarth lefel ganolradd.\nMae Cyflyru Meta/Cylchedau’n cyfuno’r technegau hyfforddi HIIT mwyaf diweddar gydag ymarferion pwysau corff traddodiadol er mwyn tanio’r metaboledd. Heriwch eich hunan gyda’r ymarfer 30 munud byr a dwys yma.\nDosbarth ffitrwydd grŵp yw “Boot Camp” sy’n hybu colli braster, cryfhau cyhyrau a ffitrwydd cyffredinol. Mae’n fanteisiol i bawb waeth beth yw eich oedran, gallu neu brofiad. Gan ddefnyddio “burpees”, “press-ups” a sgwatiau gyda rhedeg a gemau cystadleuol rhyngddynt, Mae Bootcamp yn ffordd wych o gadw’r corff a’r meddwl yn iach.\nRhaglen gyda lefel o egni uchel, sy’n cael gwared â braster ac sy’n ddigyswllt gan ddefnyddio cymysgedd o symudiadau bocsio ac aerobeg. Mae’n hwylus, yn ysgogol ac yn ffordd ddiogel i ymarfer ar gyfer dynion a menywod o bob oedran a gallu.\nYmarfer uchel ei egni yw hwn i gerddoriaeth sy’n cymysgu dyrnu a chicio gyda rhai ysbeidiau o gyflyru. Dosbarth delfrydol yw hwn ar gyfer codi gallu cardio a stamina, yn ogystal â gwella cydbwysedd, osgo ac ystwythder.\nOs ydych yn hoff o’r syniad o ychwanegu amrywiaeth i’ch ymarfer, dosbarthiadau cylchedau yw’r ateb perffaith. Gan weithio i’ch gallu eich hun, dosbarth wedi’i selio ar safleoedd yw cylchedau lle byddwch yn symud o ymarfer i ymarfer gan adeiladu eich cryfder a’ch dygnwch. Mae ein dosbarthiadau’n amrywio mewn lefelau gallu felly dewch o hyd i’r dosbarth sy’n cyd-fynd orau â’chgallu drwy ffonio eich canolfan leol, os gwelwch yn dda.\nNaw peiriant ymarfer hydrolig mewn cylched sy’n cynnig cyfuniad o hyfforddiant cardio yn ogystal â chryfder gyda chyfradd uchel o wariant calorïau.\nNaw peiriant ymarfer hydrolig wedi’u cyfuno â kettlebells mewn cylched yn cynnig cyfuniad i chi o hyfforddiant cardio yn ogystal â chryfder gyda chyfradd uchel o wariant calorïau.\nKettlebell yw pwys haearn bwrw neu ddur (sy’n edrych fel pêl ganon gyda handlen) sy’n cael ei ddefnyddio i berfformio ymarfer corff sy’n cyfuno pŵer a chryfder er mwyn adeiladu stamina a chryfhau’r corff cyfan.\nY kettlebell yw pwys haearn bwrw neu ddur (sy’n edrych fel pêl ganon gyda handlen) sy’n cael ei ddefnyddio i berfformio ymarferion balistig. Cylched sy’n cyfuno ymarfer cardiofasgwlaidd, cryfder a hyblygrwydd yn ogystal ag ymarferion confensiynol.\nMae “Kettlercise” yn cymryd y sylfeini o “Kettlebells” ac yn eu cyfuno gyda dosbarth ymarfer corff. Bydd y dosbarth hwn yn helpu datblygu eich ffitrwydd a dygnwch cyffredinol. Hyn yw’r un ymarfer llosgi braster Kettlebell mwyaf effeithiol sydd gennym ni.\nYmarfer egni uchel yw hwn sy’n cynnwys gwaith ar y pad, ar y bag ar ffurf hyfforddiant cylchol. Mae’n ddosbarth digyswllt ar gyfer dynion a menywod o bob gallu. Byddwch yn defnyddio pob rhan o’ch corff, yn codi eich stamina ac yn tynhau eich cyhyrau. Mae’n llawn hwyl, yn llawn egni a bydd yn anodd rhoi’r gorau iddi.\nMae’r dosbarth yn cynnwys ystod o ymarferion sy’n canolbwyntio ar y tair rhan yma o’r corff. Mae’n addas ar gyfer bob lefel ffitrwydd a bydd yn helpu’r rheini o bob gallu i dynhau a chryfhau.\nMae’r dosbarth hwn ar gyfer y rheiny ohonoch sydd eisiau ychydig o amrywiaeth o ran eich ymarfer corff. Mae’r dosbarth hwn yn cyfuno ymarferion aerobig a chamu ac ymarferion tynhau amrywiol. Mae’n addas ar gyfer bob oedran a gallu.\nMae’r dosbarth hwn yn cyfuno ystod o ymarferion cryfhau, ymarferion ar gyfer pob rhan o’r corff ac ymarferion cardiofasgwlaidd a wneir un ar ôl y llall, unai am amser penodol neu fe roddir nifer benodol o’r ymarferion i’w gwneud. Mae cyfuniad o ymarferion ar gyfer rhan uchaf y corff, rhan isaf y corff, pob rhan o’r corff a chraidd y corff. Mae hwn yn ddosbarth lefel ganolradd\nMae Pilates yn gwella hyblygrwydd, yn adeiladu cryfder, yn datblygu rheolaeth a dygnwch. Mae’r dosbarth hwn yn dodi pwyslais ar aliniad, anadlu a gwella cydsymudiad a chydbwysedd. Mae’n addas i bob gallu.\nDosbarth tynhau statig yw hwn gan ddefnyddio bar a phwysau rhydd. Mae’n wych ar gyfer cyflyru’r corff ac mae’n addas i bob gallu. Os ydych newydd ddechrau FIT pwmp, archebwch le yn y dosbarthiadau i ddechreuwyr, os gwelwch yn dda.\nMae spin yn eich galluogi i ddefnyddio beic arferol, dan do, mewn grŵp i gerddoriaeth wych. Gall dechreuwyr weithio ochor yn ochor â beicwyr mwy profiadol, am ei bod yn hawdd addasu’r beiciau er mwyn newid dwyster yr ymarfer corff.\nFIT Sbin Rhithwir\nDilynwch y DVD i gael profiad llawn hwyl a phrofiad gwahanol i’r profiad dan do arferol. Gall y rheiny sy’n cymryd rhan weithio yn ôl eu gallu eu hunain gan addasu’r dwyster drwy wneud addasiadau syml i’r beic\nDosbarth egni uchel, i’r holl gorff yw hwn lle byddwch yn perfformio ystod o symudiadau aerobig gan ddefnyddio platfformau camu er mwyn gwella eich ymarfer. Mae’r dosbarth yn addas i bob oedran a gallu ffitrwydd.\nMae’r ymarfer hwn yn canolbwyntio ar rannau penodol o’r corff drwy gyfres o ymarferion cryfhau, ymarferion aerobig ac ymarferion cardiofasgwlaidd. Mae’r weithgaredd hon yn defnyddio pob rhan o’r corff ac mae’n addas ar gyfer pob oedran a gallu\nArddull cyfannol i ymarfer corff yw Tai Tsi yn canolbwyntio ar osgo, anadlu a chydbwysedd. Mae’r dosbarth hwn yn addas i bob oedran a gallu.\nMae’r dosbarth hwn wedi ei ysbrydoli gan Ioga yn ogystal â Philates. Mae’n gweithio ar y meddwl a’r corff ac mae wedi’i hwn wedi’i ddylunio i wella eich cryfder a’ch hyblygrwydd. Dosbarth lefel ganolradd yw hwn.\nMae’r dosbarth hwn yn berffaith ar gyfer oedolion hŷn a heini sy’n chwilio am ddosbarth Zumba sydd wedi’i addasu ar eu cyfer. Gallwch fwynhau symudiadau Zumba heb y dwyster uchel.\nFIT Zumba Aur\nMae’r dosbarth hwn yn berffaith i oedolion hyn heini sy’n chwilio am ddosbarth Zumba wedi’i addasu sy’n ail-greu’r symudiadau rydych yn dwli arnynt ar ddwyster is.\nFIT am Byth\nDosbarth ysgafn gydag ardrawiad isel yw hwn. Mae’n ddelfrydol ar gyfer y rheini sydd newydd gychwyn cymryd rhan mewn dosbarthiadau neu’r rheiny sy’n ailafael mewn ymarfer corff. Ffordd gymdeithasol o gadw’n heini sy’n addas ar gyfer ddechreuwyr pur